text:
Chapter 1
1 Ngawo la ke amagama oonyana bakaSirayeli, ababefike eYiputa noYakobi; beza elowo nendlu yakhe:
2 uRubhen, uSimon, uLevi noYuda;
3 uIsakare, uZebhulon noBhenjamin;
4 uDan noNafetali, uGadi noAshere.
5 Iyonke imiphefumlo eyaphumayo esinqeni sikaYakobi yayiyimiphefumlo emashumi asixhenxe; uYosefu yena ubeseleseYiputa.
6 Wafa ke uYosefu nabazalwana bakhe bonke, neso sizukulwana sonke.
7 Oonyana bakaSirayeli baqhama, banyakazela, banda, baba namandla kakhulu kunene; lazala ilizwe ngabo.
8 Kwavela ukumkani omtsha phezu kweYiputa, owayengamazi uYosefu.
9 Wathi ebantwini bakhe, Yabonani, abantu oonyana bakaSirayeli baninzi, banamandla kunathi.
10 Yizani sibalumkise, hleze bande; bathi, xenikweni kuthe kwehla imfazwe, bathelele nabo kwiintshaba zethu, balwe nathi, banyuke baphume ezweni.
11 Bamisa ke phezu kwabo abathetheli bokubafaka uviko, ukuze babacinezele ngemithwalo yabo. Bamakhela ke uFaro imizi enoovimba, iPitom neRameses.
12 Okukhona babacinezelayo, kokukhona bandayo, kokukhona baphangalalayo; bakruquka ngabo oonyana bakaSirayeli.
13 AmaYiputa ke abakhonzisa oonyana bakaSirayeli ngokutyumzayo;
14 abenza bakrakra ubomi babo ngomsebenzi olukhuni, ngodaka nangezitena, nangeentlobo zonke zomsebenzi wasendle; yonke imisebenzi abasetyenziswa yona yayiyetyumzayo.
15 Ke kaloku ukumkani waseYiputa wathetha kubazalisikazi abangamaHebherekazi, igama lomnye linguShifra, igama lomnye linguPuwa;
16 wathi, Ekuzaliseni kwenu amaHebherekazi, khangelani xa azalayo: ukuba ithe yayinkwenkwe, noyibulala; ukuba ithe yayintombi, yodla ubomi.
17 Abazalisikazi boyika uThixo, abenza ngoko wathetha ngako kubo ukumkani waseYiputa, bawasindisa amakhwenkwe.
18 Wababiza ukumkani waseYiputa abazalisikazi, wathi kubo, Kungani na ukuba nenze le nto yokuwasindisa amakhwenkwe?
19 Bathi abazalisikazi kuFaro, AmaHebherekazi akanjengabafazi bamaYiputa, kuba omelele; azala engekangeni kuwo umzalisikazi.
20 Ngoko uThixo wabenzela okulungileyo abazalisikazi. Banda abantu, banamandla kakhulu.
21 Kwathi, kuba abazalisikazi babemoyika uThixo, wazisikelela izindlu zabo.
22 UFaro wabawisela umthetho abantu bakhe bonke, wathi, Bonke oonyana abathe bazalwa, baphoseni emlanjeni; ke zonke iintombi zisindiseni.


c: text/html

text:
Chapter 1
1 Oko kwakukho kwasekuqalekeni, oko sikuvileyo, oko sikubonileyo ngawethu amehlo, oko sakukhangelayo, zakuphatha izandla zethu, okwelizwi labo ubomi
2 (obu bomi ke babonakaliswa; sibubonile, siyabungqinela, siyabuxela kuni, ubomi obo bungunaphakade, bona obo bebukuye uYise, baza babonakaliswa kuthi):
3 oko ke sikubonileyo, sikuvileyo, siyakuxela kuni, ukuze nani nibe nobudlelane nathi. Baye ke ubudlelane bethu bunaye uYise, bunaye uNyana wakhe uYesu Kristu.
4 Ezo zinto sinibhalela ukuze uvuyo lwenu luzaliseke.
5 Lulo olu ke udaba esiluvileyo kuye, esinityela lona, lokuba uThixo ukukukhanya, akukho bumnyama kuye nakanye.
6 Ukuba sithi sinobudlelane naye, sibe sihamba ebumnyameni, soba siyaxoka, asiyenzi inyaniso;
7 ke, ukuba sihamba ekukhanyeni, njengokuba yena esekukhanyeni, soba sinobudlelane omnye nomnye, lithi negazi likaYesu Kristu, uNyana Wakhe, lisihlambulule kuso sonke isono.
8 Ukuba sithi asinasono, siyazikhohlisa, inyaniso ayikho kuthi.
9 Ukuba sithi sizivume izono zethu, uthembekile, ulilungisa, ukuba asixolele izono zethu, asihlambulule kuko konke ukungalungisi.
10 Ukuba sithi asonanga, simenza ixoki; ilizwi lakhe alikho kuthi.

robotstxt: allowed

filter: keep


text:
OKWENZEKA EHLABATHINI
Makhe Sithethe Ngamazwe AseMerika
Iindaba ezivela kuMazwe aseNtshona zithetha ngokubaluleka kobulumko beBhayibhile obungaphelelwa lixesha
Yehlisa Istres
—Ngokungazijongi Qho Ii-imeyile
Uhlolisiso olwenziwe eVancouver, eKhanada, lubonisa ukuba abantu bangasehlisa istres xa bejonga ii-imeyile zabo kathathu kuphela ngosuku, kunokuba bajongane neefowuni umzuzu emva komnye. UKostadin Kushlev, owayengoyena uphambili kolu hlolisiso uphetha ngelithi: “Abantu abakwazi ukungazijongi ii-imeyile, kodwa xa benokukwazi ukuzibamba, singehla istres.”
KHAWUCINGE NGOKU: Siphila ‘kumaxesha amanqam ekunzima ukujamelana nawo.’ Ngaba loo nto ayimele isenze sifune iindlela esinokusehlisa ngazo istres?—2 Timoti 3:1.
Ukwehla Kwezinga Lokuloba
I-Wildlife Conservation Society (WCS) ithi eBelize nakwezinye iindawo zaseCaribbea “kuye kwaboniswa iingxelo zokuncipha kokulotywa koonokrwece, kohlobo oluthile lukanonkala waselwandle neentlanzi eziqhelekileyo kwiindawo ekungavumelekanga ukuba kulotywe kuzo.” Iphinda ithi: “Xa kuthelekiswa neendawo ekulotywa kuzo, ukwehla kwezinga lokulotywa kwezi zilwanyana zaselwandle kwiindawo ekungavumelekanga ukuba kulotywe kuzo kusenokuthabatha unyaka ukuya kwemithandathu. Kodwa ukungalotywa kwazo ngokupheleleyo . . . kusenokuthabatha amashumi eminyaka.” Ethetha ngeBelize, uJanet Gibson, ongumalathisi kwiWCS wathi: “Kucace mhlophe ukuba ziya kuhlala zincipha izilwanyana nezinye izinto eziphilayo zaselwandle kwiindawo ekungavumelekanga ukuba kulotywe kuzo.”
KHAWUCINGE NGOKU: Ngaba ukungapheli kwezi zinto zidaliweyo kubonisa indlela alumke ngayo uMdali?
Ugonyamelo EBrazil
Isebe lenkcazelo laseBrazil, iAgência Brasil, lithi ugonyamelo lwanda okomlilo wedobo kwelo. Inani labantu ababulewe ngo-2012 libetha ngaphaya kwe-56 000. Elo lelona lakha lalikhulu xa lithelekiswa neleminye iminyaka ekwingxelo yeSebe Lezempilo. Ingcali ekulondolozeni ukhuseleko loluntu, uLuís Sapori, ikholelwa ukuba ukwanda kwabantu ababulawayo kubonisa ukuwohloka kokuziphatha. Xa abantu bengayithobeli imithetho, “basebenzisa izigalo ukuze kwenziwe intando yabo.”
NGABA UBUSAZI? IBhayibhile yaprofeta ngexesha laxa uthando ‘lusiya kuphola’ kuze kwande ukuchaswa komthetho.


text:
IMBONISELO (YOKUFUNDISA) Julayi 2014
Le Mboniselo inamanqaku aza kufundwa ngoSeptemba 1-28, 2014.
Bazinikela Ngokuvumayo—EMicronesia
Abo basuka kumazwe asemzini abakhonza kwiziqithi zePasifiki badla ngokujongana nemiqobo emithathu. Aba bashumayeli boBukumkani bayoyisa njani le miqobo?
“UYehova Uyabazi Abakhe”
“Isiseko” ‘netywina’ ekuthethwe ngazo kweyesi-2 kuTimoti 2:19 zisinceda njani sazi ukuba ngoobani abakaYehova?
Abantu BakaYehova ‘Bayayilahla Intswela-Bulungisa’
Ibinzana elithi ‘ukulahla intswela-bulungisa’ lidibana njani neziganeko zomhla kaMoses? Sifunda ntoni kwezo ziganeko?
IBALI LOBOMI
Ndalahlekelwa NguTata—Ndaza Ndafumana UBawo
Funda ibali lobomi likaGerrit Lösch, olilungu leQumrhu Elilawulayo.
“NingamaNgqina Am”
Kuthetha ukuthini ukubizwa kwethu njengaNgqina kaYehova?
“Niya Kuba Ngamangqina Am”
Kwakutheni ukuze uYesu athi, “niya kuba ngamangqina am,” kungekhona akaYehova? Sinokuhlala njani sinenzondelelo ngomsebenzi wokushumayela?


text:
Umqukumbelo
‘Yibani ngabaxelisa abo bathi ngokholo nomonde bazidle ilifa izithembiso.’—AMAHEBHERE 6:12.
1, 2. Kutheni kubalulekile ukuba sibe nokholo ngoku? Zekelisa.
UKHOLO. Ligama elimnandi elo, elichaza uphawu oluhle. Noko ke, sakuba senza kakuhle ukuba xa sisiva ngalo sicinge ngelinye elithi: “Ungxamiseko!” Kaloku, ukuba asinalo ukholo, kufuneka siluhlakulele ngokungxamisekileyo. Ukuba sinalo, kufuneka silukhusele size silondle. Ngoba?
2 Yiba nombono wakho uhamba entlango. Womile lunxano. Loo ntwana yamanzi uyifumanayo, umele uyikhusele elangeni. Ukuze ufike apho uya khona kufuneka ufumane amanzi awaneleyo. Sonke namhlanje siphila kwihlabathi elingenamdla ekunquleni uYehova, apho ukholo lokwenene—njengamanzi entlango—lunqabile, okanye lukhawuleza lunyamalale oku komphunga ukuba alukhuselwa okanye lomelezwe. Ukholo lufuneka ngokungxamisekileyo; kanye njengokuba singenakuphila ngaphandle kwamanzi, asinakukwazi ukuba nolwalamano noYehova xa singenalukholo.—Roma 1:17.
3. UYehova usinceda njani sibe nokholo, ibe ziziphi izinto ezimbini esimele sizenze?
3 UYehova uyazi ukuba kungxamisekile ukuba sibe nokholo, ibe uyayazi indlela ekunzima ngayo ukuluhlakulela nokulomeleza. Yiyo le nto esinike imizekelo esinokuyixelisa. UYehova waphefumlela umpostile uPawulos ukuba abhale athi: ‘Yibani ngabaxelisa abo bathi ngokholo nomonde bazidle ilifa izithembiso.’ (Heb. 6:12) Yiyo loo nto intlangano kaYehova iye yasikhuthaza ukuba sizame ngandlela zonke ukuxelisa amadoda namabhinqa athembekileyo, njengalawo siye sathetha ngawo kule ncwadi. Kodwa yintoni esimele siyenze ngoku? Masikhumbule izinto ezimbini: (1) Simele sihlale silomeleza ukholo lwethu; (2) ithemba esinalo limele lihlale lithe thaa ezingqondweni zethu.
4. USathana uzingqine njani elutshaba lokholo, kodwa kutheni simele singamoyiki?
4 Hlala usomeleza ukholo lwakho. Ukholo lwethu lunotshaba—uSathana. Umlawuli weli hlabathi uye wenza kwanzima ukugcina ukholo kule nkqubo yezinto. Unamandla kakhulu kunathi. Ngaba simele soyike ukuba asinakukwazi ukwakha nokomeleza ukholo? Akunjalo! UYehova nguMhlobo omkhulu kubo bonke abafuna ukholo lokwenene. Usiqinisekisa ukuba uza kusinceda simelane noMtyholi size simenze asabe kuthi! (Yak. 4:7) Simelana naye ngokomeleza nokwakha ukholo lwethu imihla ngemihla. Njani?
5. Amadoda namabhinqa athembekileyo ekuthethwa ngawo eBhayibhileni alufumana njani ukholo? Cacisa.
5 Njengoko sibonile, amadoda namabhinqa okholo esifunda ngawo eBhayibhileni akazange azalwe enokholo. Abubungqina bokuba ukholo lungumphumo womoya oyingcwele kaYehova. (Gal. 5:22, 23) Acel’ uncedo kuYehova ngomthandazo, waza ngenxa yoko waqhubeka esomeleza ukholo lwawo. Nathi masenze kanye njengoko enzayo, singaze silibale ukuba uYehova ubanika umoya wakhe ngesisa bonke abawucelayo baze basebenzele kuwo. (Luka 11:13) Ngaba kukhona okungakumbi esinokukwenza?
6. Simele senze ntoni ukuze singenelwe ngokupheleleyo xa sifunda ngeengxelo eziseBhayibhileni?
6 Kule ncwadi, sixubushe ngabantu abambalwa ababonisa ukholo olubalaseleyo. Baninzi esingathethanga ngabo! (Funda amaHebhere 11:32.) Simele siziphe ithuba lokufunda, sithandaze size sicamngce ngaye ngamnye wabo. Ukuba sigqithis’ usana kunina xa sifunda ingxelo yeBhayibhile engabantu abanokholo, asiyi kulomeleza ukholo lwethu. Ukuze singenelwe ngokupheleleyo kufundisiso lwethu, sifanele sichithe ixesha siphanda ngomongo nemvelaphi yaloo ngxelo yeBhayibhile. Ukuba sihlala sikhumbula ukuba loo madoda namabhinqa ayengafezekanga yaye engabantu ‘abaneemvakalelo ezinjengezethu,’ umzekelo wabo uya kuba yingenelo kuthi. (Yak. 5:17) Ukuba novelwano kuya kusinceda sibone indlela ababevakalelwa ngayo njengoko babejamelene neemvavanyo ezifana nezethu.
7-9. (a) Amadoda namabhinqa aseBhayibhileni ebeya kuvakalelwa njani ngendlela esimnqula ngayo uYehova namhlanje? (b) Kutheni simele someleze ukholo lwethu ngezenzo?
7 Enye indlela esilomeleza ngayo ukholo lwethu kungezenzo zethu. Kakade ke, ‘ukholo ngaphandle kwemisebenzi lufile.’ (Yak. 2:26) Khawufan’ ucinge nje indlela ebeya kuvuya ngayo la madoda namabhinqa sithethe ngawo ukuba ebenikwe lo msebenzi siwabelwe nguYehova namhlanje!
8 Ngokomzekelo, ucinga ukuba kwakunokuba njani ukuba uAbraham wayexelelwe ukuba akazukunqula uYehova entlango kwisibingelelo esenziwe ngamatye, kunoko uza kunqula kunye namaqela alungelelanisiweyo kwiiHolo zoBukumkani nakwiindibano ezinkulu, apho kucaciswa izithembiso awayezibona “zisekude” ngokweenkcukacha? (Funda amaHebhere 11:13.) Ibe kwakunokuba njani ukuba uEliya wayexelelwe ukuba umsebenzi wakhe asikokubulala abaprofeti bakaBhahali abangendawo nokukhonza uYehova phantsi kolawulo lukakumkani owexukileyo, kodwa kukutyelela abantu ukuze abathuthuzele aze abanike ithemba? Amadoda namabhinqa aseBhayibhileni ebeya kulitsibela ithuba lokunqula uYehova ngendlela esimnqula ngayo namhlanje!
9 Ngoko masiqhubeke sisomeleza ukholo lwethu ngezenzo. Ngokwenza oko, siya kube sixelisa ukholo lwamadoda namabhinqa ekuthethwa ngawo kwiLizwi likaThixo eliphefumlelweyo. Njengoko besitshilo kwiNtshayelelo, kuya kuba ngathi ngabahlobo bethu abasenyongweni. Kungekudala obo buhlobo buza kuba bobokwenene.
10. Luluphi uvuyo esiya kuba nalo eParadesi?
10 Gcina ithemba lakho lithe thaa engqondweni yakho. Amadoda namabhinqa athembekileyo ebesoloko esomelezwa lithemba alinikwe nguThixo. Kuthekani ngawe? Ngokomzekelo, khawucinge indlela ekuza kuba mnandi ngayo ukubona abakhonzi bakaThixo bevuswa ekufeni ‘kuvuko lwamalungisa.’ (Funda iZenzo 24:15.) Yiyiphi imibuzo ongathanda ukubabuza yona?
11, 12. Kwihlabathi elitsha, yiyiphi imibuzo ongathanda ukuyibuza (a) uAbheli? (b) uNowa? (c) uAbraham? (d) uRute? (e) uAbhigali? (f) uEstere?
11 Xa udibana noAbheli, akunakuba nomdla wokwazi ukuba babenjani abazali bakhe? Okanye usenokubuza: “Wawukhe uthethe nezaa kherubhi zazigade umyezo wase-Eden? Zazikuphendula?” Kuthekani ngoNowa? Usenokubuza: “Wawungazoyiki iiNefili? Wazinyamekela njani zonke eza zilwanyana emkhombeni unyaka wonke?” Ukuba udibana noAbraham, usenokubuza: “Wawukhe udibane noShem? Wafundiswa ngubani ngoYehova? Ngaba kwakunzima ukushiya iUre?”
12 Ngokufanayo, cinga ngeminye imibuzo ongathanda ukuyibuza amabhinqa athembekileyo aza kube evusiwe. “Rute, yintoni eyakuchukumisela ukuba ube ngumkhonzi kaYehova?” “Abhigali, wawungoyiki ukuxelela uNabhali indlela owamnceda ngayo uDavide?” “Estere, kwenzeka ntoni kuwe noMordekayi emva kokuphela kweziganeko ekuthethwa ngazo eBhayibhileni?”
13. (a) Yiyiphi imibuzo abanokukubuza yona abo baza kuvuswa? (b) Uvakalelwa njani ngokufumana ithuba lokudibana namadoda namabhinqa athembekileyo amandulo?
13 Ngokuqinisekileyo, nawo loo madoda namabhinqa okholo anemibuzo afuna ukukubuza yona. Kuya kuba mnandi ukubaxelela ngale mihla yesiphelo nendlela uYehova aye wabasikelela ngayo abantu bakhe kuloo maxesha anzima! Ngokungathandabuzekiyo baya kuchukumiseka kukuva indlela uYehova azizalisekise ngayo zonke izithembiso zakhe. Kwihlabathi elitsha akusayi kufuneka sibathelekelele abakhonzi bakaThixo abathembekileyo abaseBhayibhileni. Siza kube sikunye nabo eParadesi! Hlala usenza konke okusemandleni akho ngoku ukuze ubenze babe ngabantu bokwenene kuwe. Qhubeka uxelisa ukholo lwabo. Kwanga ungaqhubeka unandipha ukukhonza uYehova kunye nabo njengabahlobo bakho ngonaphakade!


text:
Chapter 4
1 Bakubon’ ukuba bayathetha kubo abantu, ababingeleli, nomphathi wetempile, nabaSadusi, bathi gaga phezu kwabo,
2 bebindekile ngenxa yokuba befundisa abantu, bekuxela ukuvuka kubo abafileyo ngoku kukaYesu ukuvuka.
3 Babesa izandla, babafaka entolongweni, kwada kwaba lingomso; kuba bekuse kuhlwile.
4 Ke kaloku into eninzi yabo babelivile ilizwi, yakholwa; lathi inani lamadoda langa limawaka mahlanu.
5 Kwathi ke ngengomso, kwahlanganiselana eYerusalem abaphathi babo, namadoda amakhulu, nababhali,
6 noAnas umbingeleli omkhulu, noKayafa, noYohane, noAlesandire, nabo bonke abomlibo wombingeleli omkhulu.
7 Bathe bakuba bebamise phakathi, bababuza besithi, Le nto nina niyenze ngamandla mani na, nangagama lini na?
8 Wandula uPetros, ezele nguMoya oyiNgcwele, wathi kubo, Nina baphathi babantu, nani madoda makhulu akwaSirayeli,
9 ukuba thina namhlanje sincinwa ngomsebenzi wokumsiza umntu ongumlwelwe, ukuba uthiweni na ukusindiswa:
10 makwazeke kuni nonke, nakubo bonke abantu bakwaSirayeli, ukuba kusegameni likaYesu Kristu waseNazarete, enambethelelayo emnqamlezweni nina, athe uThixo wamvusa kwabafileyo; kungaye lowo, ukuba lo mntu eme apha phambi kwenu ephilile.
11 Nguye lo ilitye elenziwa into engento nini bakhi, elisuke laba yintloko yembombo.
12 Kananjalo usindiso alukho kuwumbi; kuba akukho gama limbi phantsi kwezulu, linikiweyo phakathi kwabantu, esimele ukusindiswa ngalo.
13 Ke kaloku, bakubona ukungafihlisikuthetha koPetros noYohane, beqiqa nokuba ngabantu abangenamfundo, abangenakwazi, bamangaliswa; babaqonda ukuba babenaye uYesu.
14 Bakumbona ke umntu emi nabo, yena lowo uphilisiweyo, ababanga nandawo yakuphika.
15 Bakuba bethe mabaphume entlanganisweni yamatyala, bacebisana bodwa, besithi, Siya kubathini na aba bantu?
16 Kuba okunene, ukuba kuhle ngabo umqondiso owazekayo, oyinto ebonakalayo kubo bonke abemi eYerusalem, nathi asinakuyikhanyela loo nto.
17 Ukuze ke loo nto ingahlakazeki ngakumbi ebantwini, masise sibasongela ngelokuba bangabi sathetha mntwini ngeli gama.
18 Bebabizile, babathethela ngelithi, mabangabi sakhankanya nakanye, bangafundisi nokufundisa ngegama likaYesu.
19 Ke kaloku uPetros noYohane baphendula, bathi kubo, Yahlulani nina, ukuba bubulungisa na emehlweni kaThixo ukuva nina, kunokuva uThixo;
20 kuba singenako thina ukuthi singazithethi izinto esazibonayo, esazivayo.
21 Bathe ke bona, beqokele ngokubasongela, babandulula; bengafumani sizathu bangababetha ngaso, ngenxa yabantu; ngokuba bonke babemzukisa uThixo ngoko kwakuhlile.
22 Kuba wayedlule emashumini amane eminyaka umntu lowo, wawuhle kuye lo mqondiso wokuphiliswa.
23 Ke kaloku, bakundululwa, baya kwababo, babika oko zingako izinto abazithethayo kubo ababingeleli abakhulu namadoda amakhulu.
24 Bona ke, bekuvile oko, baphakamisa izwi kuThixo ngamxhelo mnye, bathi, Mnini-nto-zonke, wena unguThixo owalenzayo izulu nomhlaba nolwandle, neento zonke ezikwezo nto;
25 owathi ngomlomo kaDavide umkhonzi wakho, Zazibhavumelani na iintlanga, Zaza izizwe zacamanga izinto ezingento?
26 Bazimisa ookumkani behlabathi, Nabaphathi bahlanganisana ndawonye Ngokuyichasa iNkosi, naye uKristu wayo.
27 Kuba, inyaniso, ngaye uMkhonzi wakho oyingcwele onguYesu, owamthambisayo, kwahlanganisana uHerode, kwanoPontiyo Pilato, ndawonye neentlanga nabantu bakwaSirayeli,
28 ukuba benze izinto zonke ezamiswayo ngenxa engaphambili sisandla sakho nalicebo lakho, ukuba zibekho.
29 Okwangoku ke, Nkosi, zikhangele izisongelo zabo, ubanike abakhonzi bakho ukuba balithethe ilizwi lakho ngako konke ukungafihlisi,
30 ekusoluleni isandla sakho ukuba uphilise, nokuba kubekho imiqondiso nezimanga ngegama loMkhonzi wakho oyingcwele, uYesu.
31 Bakubon’ ukuba bakhungile, yazanyazanyiswa indawo ababehlanganisene kuyo, bazaliswa bonke nguMoya oyiNgcwele, balithetha ilizwi likaThixo ngokungafihlisiyo.
32 Ke kaloku inkitha yababekholiwe yayintliziyo-nye, imphefumlo mnye; kwaye kungekho namnye ubesithi kukho nto iyeyakhe empahleni yakhe; zonke izinto zaye zizezobudlelane kubo.
33 Baye abapostile bekungqinela ngamandla amakhulu ukuvuka kweNkosi uYesu; kwaye kukho ukubabalwa okukhulu kubo bonke.
34 Kuba kwakungekho namnye phakathi kwabo, wayeswele; kuba bonke ababenemihlaba, nokuba zizindlu, babesithi bathengise ngazo, bawazise amaxabiso ezo zinto kuthengisiweyo ngazo,
35 bawabeke ezinyaweni zabapostile; waye ke elowo esabelwa njengoko ebesukuba eswele ngako.
36 Ke kaloku uYose, owathiywa ngabapostile elinye igama lokuba nguBharnabhas (elithi, lakuthethwa ngentetho evakalayo, ngumfo wovuselelo), umLevi waseSipro ngokuzalwa,
37 wathi enomhlaba wathengisa ngawo, wayizisa imali, wayibeka ezinyaweni zabapostile.


text:
Chapter 52
1 Vuka, vuka, nxiba amandla akho, Ziyon! Nxiba iingubo zakho zokuhomba, Yerusalem, mzi ungcwele! Kuba akuyi kuba saphinda kungene kuwe ongalukanga, noyinqambi.
2 Zivuthulule uthuli; suk’ ume, hlala phantsi, Yerusalem; zikhulule iimbophelelo zentamo yakho, mthinjwa, ntombi inguZiyon.
3 Ngokuba utsho uYehova ukuthi, Kwathengiswa ngani ngelize; aniyi kuhlawulelwa nikhululwe ngamali.
4 Kuba itsho iNkosi uYehova ukuthi, Abantu bam behla baya eYiputa ekuqaleni, ukuba baphambukele khona; ke ama-Asiriya abacudisa kungekho sizathu.
5 Kaloku ke yintoni na enamapha, utsho uYehova, bethatyathwe ngelize nje abantu bam? Abalawuli babo bayabhomboloza, utsho uYehova; igama lam lihlala ligitywa imini yonke.
6 Ngako oko abantu bam baya kulazi igama lam; ngako oko baya kwazi ngaloo mini ukuba ndinguye lowo uthi, Ndingokhoyo.
7 Hayi, ukuba zintle kwazo ezintabeni iinyawo zabashumayela iindaba ezimnandi, zabavakalisa uxolo, zabashumayela iindaba ezilungileyo, zabavakalisa usindiso; zabathi kwiZiyon, Uyalawula uThixo wakho!
8 Phulaphula ilizwi lababoniseli bakho. Baliphakamisa kunye ilizwi, bayamemelela; ngokuba bekubona iliso kwiliso ukuyibuyisa kukaYehova iZiyon.
9 Gqobhokelani ekumemeleleni kunye, manxuwa aseYerusalem; ngokuba uYehova ubathuthuzele abantu bakhe, uyihlawulele wayikhulula iYerusalem.
10 UYehova uyihlubile ingalo yakhe engcwele emehlweni eentlanga zonke; zonke iziphelo zehlabathi ziya kulubona ke usindiso loThixo wethu.
11 Mkani, mkani, phumani apho; musani ukuphatha nto iyinqambi; phumani phakathi kwayo; zenzeni nyulu, nina bathwali beempahla zikaYehova.
12 Ngokuba aniyi kuphuma buphuthuphuthu, nihambe ngokusaba; kuba uYehova uhamba phambi kwenu, uMqoshelisi wenu nguThixo kaSirayeli.
13 Yabonani, umkhonzi wam uya kwenza ngengqiqo, uya kuphakama, athi gqi, anyuke kakhulu.
14 Kwanjengokuba babemangaliswa nguwe abaninzi (ibinje ukonakala imbonakalo yakhe, ukuda ingabi yeyomntu, nesithomo sakhe ukuda singabi sesoonyana baka-Adam):
15 ngokunjalo yena uya kubetha zithi makatha iintlanga ezininzi; ngenxa yakhe ookumkani baya kuthi khamnqa; ngokuba baya kukubona abangazanga bakubaliselwe, bakugqale abangazanga bakuve.


text:
Chapter 13
1 Wathi akuthetha uEfrayim, kwabakho ukothuka; waphakama yena kwaSirayeli, wesuka wazeka ityala ngoBhahali, wafa.
2 Ngoku bongeza ukona, bazenzela imifanekiso etyhidiweyo ngesilivere yabo, bazenzela izithixo njengokuqonda kwabo; ingumsebenzi weengcibi wonke uphela; ababingelelayo baseluntwini, bathi ngayo, bawanga amathole.
3 Ngako oko baya kuba njengelifu lomso, nanjengombethe ophela kwakusasa, njengomququ ophetshethwa sisaqhwithi esandeni, nanjengomsi ophuma ngekroba.
4 Kanti mna ndinguYehova uThixo wakho, kwasezweni laseYiputa; akuyi kwazi thixo ungendim; akukho namnye umsindisi ngaphandle kwam.
5 Mna ndakwazi entlango, ezweni lasekubaleleni.
6 Bathi bakudliswa, bahlutha; bakuhlutha, yaphakama intliziyo yabo; ngenxa yoko bandilibele.
7 Ngoko ndaba njengengonyama kubo, ndabalalela njengengwe endleleni.
8 Ndothi gaga kubo njengebhere ehluthwe amathole ayo, ndiwukrazule umhlehlo wentliziyo yabo, ndibadle khona njengengonyamakazi; amarhamncwa asendle aya kubadlavula.
9 Uzonakalisile, Sirayeli, ngokundichasa kwakho, mna luncedo lwakho.
10 Uphi na ngoku ukumkani wakho, ukuba angakusindisi emizini yakho yonke? Baphi na ngokunje abagwebi bakho abo, wathi, Ndinike ukumkani nabathetheli?
11 Ndikunika ookumkani ndinomsindo, ndibathabathe ngokuphuphuma kwawo.
12 Bubotshiwe ngengxowa ubugwenxa bukaEfrayim, sibekiwe isono sakhe.
13 Inimba yozalayo iyamzela; ungunyana ongenabulumko, kuba engaveli ngexesha elililo emlonyeni wesizalo.
14 Ndiya kubakhulula esandleni selabafileyo, ndiya kubahlawulela ndibakhulule ekufeni. Ziphi na iindyikitya zakho, kufa? Iphi na imbubhiso yakho, ngcwaba? Ukuzohlwaya kusithele emehlweni am.
15 Nokuba yena uya kuba neziqhamo phakathi kwabazalwana bakhe, kuya kuza ulophu lwasempumalanga, umoya kaYehova unyuka entlango, litshe ithende lakhe, wome umthombo wakhe; lowo uya kuphanga ubuncwane beempahla zonke ezinqwenelekayo.
16 ElakwaSamari liya kuziva linetyala, kuba liphikise uThixo walo. Baya kuwa likrele, iintsana zabo zicunyuzwe, nabamithiyo babo baqangqululwe.


text:
Kulindelwe ukuba uluhlu lwemiyalelo entsha yokwakha izakhiwo luya kusetyenziswa kunyaka ozayo. Nangona kunjalo, izinto ezisisiseko ziya kuhlala zifana. Unyaka ozayo uza kusibuyisela ukuguqulwa okukhulu kwedijithali kunye neendlela ezintsha zokwenza ngcono. Okubizwa ngokuba yingqiqo yobuchule kuya kuchaphazela yonke i-injini ye-injini yokucinga, efuna iindlela ezintsha kwi-SEO yeselula kunye ne-desktop kunye newebhu. Abaphathi beWebhsayithi baya kufuneka bafune iindlela ezintsha zokuvelisa izikhokelo. Kwakhona kulindeleke ukuba i-algorithm ye-Google ye-mobile-first-ranking iyashintsha ngokubanzi ingxelo yakho yangoku ngeemakethe zedijithali kwaye wenze utshintsho kwihlabathi le-SEO.
Eli nqaku lenzelwe ukubonisa abafundi indlela iimakethe zedijithali ezitshintsha ngayo kunyaka ozayo kwaye sifanele silindele ntoni kule nguqu.
I-backlink njenge-injini ye-SEO ngo-2018
Ngethuba leminyaka embalwa edluleyo,. Nangona kunjalo, izinto ezisisiseko zihlala zifana. Injongo ephambili yokukhangela injini yokukhangela kusekho ukubonelela ngomxholo osisiseko nophando olulwazi kubafundi. Ukuba umxholo wakho ufanelekile ukuwufunda, kuya kubakho ukuba wabelane phakathi kwabasebenzisi abaza kukuzisa ijusi yoluncedo lwe-organic.
I-backlink izakuhlala iinjinjini zokuphuculwa kweenjini zokusesha ngo-2018 nangaphezulu. Ubunjani bokubuyisela umgangatho kunye kunye nesakhiwo esilungiselelwe kakuhle nesakhiwo kunye nokuyila izakuzisa izithuthi ezijoliswe kwiziko lakho kunye neendawo zabasebenzisi bewebhu. I-Google iya kugqiba umgangatho wewebhusayithi kunye nokufaneleka, kusekelwe kwigunya lewebhu kwiikhonkco zakho. Le ndlela ihlala isigxina ukususela ekuhlaziyweni kokugqibela kweGoogle Panda.
Iinjongo zokwakha iinqununu ezilindelekileyo ngo-2018
- I-backlink izakubeka igama lakho, igunya kunye nokuthembeka kwakho kwiwebhusayithi;
- Zonke iimveliso zedijithali ziya kuqhutyelwa ngumgangatho womxholo;
- Ukhuphiswano luya kuba lukhulu kunamhla;
- Ukubaluleka kwamagama aphambili kubaluleke kakhulu;
- Qinisekisa ijusi kufuneka ifike kuphela kwiiwebhusayithi ezithembekileyo.
Iindlela ezizayo zokuqinisekisa ukwakha i-backlinks esemgangathweni
Sisekude ukususela ngo-2018, kodwa sele ufanele ukwazi ezinye iinguqu ezizayo esiza amava ekuqhubela phambili. Kufuneka uqonde ukuba zeziphi izicwangciso zokwakha izixhobo eziza kuba namandla kumashishini akho kunye noko kufuneka uyeke ukuphumeza ngenjongo yokukhushulwa. Izicwangciso zokuqhagamshelanisa iziqhagamshelo ezizayo ziza kukunceda uqhubeke nokuhlaziywa kweempawu zokuthengisa zedijithali.
- Yakha ikhonkco yakho ngesandla
Namhlanje, abaninzi be-webmasters kunye neengcali ze-SEO baya kwi-automation yabo. Ngokuqinisekileyo, kunokusindisa ixesha lakho, kodwa akuyi kuzisa iziphumo ezintle njengoko unako ukwenza yonke into ngesandla. Ndikwacebisa ukuba ungenzi ngokuzenzekelayo iinkqubo zakho zeposi usebenzisa iifom ezifakwe kwifom ezenziwe yiprogram. Ii-imeyili ezinjalo aziyi kutsalela ingqalelo yomsebenzisi kwaye zenze ingcinga engafanelekanga ngegama lakho. Endaweni yalo, bhala i-imeyile yakho, ubeke umphefumlo wakho nganye. Nangona kunjalo, akukhawulelwanga ukusebenzisa uxwebhu oluqhelekileyo kule njongo.
- Yenza isigxininiso kumgangatho womxholo wakho
Ngo-2018 umxholo uya kuhlala udlala indima ebalulekileyo kwi-SEO. Ngoko, ngaphambi kokuba uqale ukukhangela indawo ezinokuthi ubeke i-backlink, qiniseka ukuba unesizathu sokuba kutheni baxhomekeke kuwe kwindawo yokuqala. Isiqulatho sihlala kwindawo efanelekileyo ukuqala inkqubo yakho yokuphuculwa kwewebhusayithi. Ukwenza abantu baqaphele ibhendi yakho, kufuneka udale amanqaku aphambili kunye nophando olunexabiso elithile kubafundi.


text:
Ngaba ungathanda ukufunda eli nqaku ngolu lwimi:
IBhayibhile Kwi-Intanethi | INGUQULELO YEHLABATHI ELITSHA YEZIBHALO EZINGCWELE
Ngaba ungathanda ukufunda eli nqaku ngolu lwimi:
9 Yaye ukumkanikazi waseShebha+ weva ingxelo ngoSolomon, weza waza wamvavanya uSolomon ngemibuzo entsonkothileyo+ eYerusalem, kunye nomkhoko omkhulu kakhulu neenkamela+ zithwele ioli yebhalsam,+ negolide+ eninzi, namatye axabisekileyo.+ Ekugqibeleni wafika kuSolomon waza wathetha kuye ngako konke okwakusentliziyweni yakhe.+
2 USolomon wahlabela mgama emxelela yonke imibandela yakhe,+ akuzange kubekho mbandela ufihlakalayo kuSolomon angazange amxelele ngawo.+
3 Xa ukumkanikazi waseShebha wabubonayo ubulumko bukaSolomon+ nendlu awayeyakhile,+
4 nokutya kwetafile yakhe+ nokuhlala kwabakhonzi bakhe nenkonzo yasetafileni yabalungiseleli bakhe nesinxibo sabo+ nenkonzo yeziselo zakhe+ nesinxibo sabo, nemibingelelo+ yakhe etshiswayo awayeyinikela rhoqo endlwini kaYehova,+ wesuka wee khamnqa.
5 Ngoko wathi kukumkani: “Liyinyaniso ilizwi endilive kwilizwe lam ngale mibandela yakho nangobulumko bakho.+
6 Yaye andizange ndikholwe+ kumazwi abo de ndeza amehlo am abona;+ kwaye, khangela! Andixelelwanga nesiqingatha esi ngobulumko bakho obuninzi.+ Uyigqwesile ingxelo endiyivileyo.+
7 Banoyolo+ abantu bakho, banoyolo aba bakhonzi bakho abema phambi kwakho rhoqo baze baphulaphule ubulumko bakho.+
8 Wanga uYehova uThixo wakho angabongwa,+ oye wayoliswa+ nguwe ngokukubeka etroneni yakhe+ njengokumkani ngenxa kaYehova uThixo wakho;+ ngenxa yokuba uThixo wakho emthanda+ uSirayeli, ukuba ammise ukusa kwixesha elingenammiselo, ukuze akumisele njengokumkani+ wabo ukuba uphumeze izigwebo+ nobulungisa.”+
9 Wandula ke wanika ukumkani ikhulu elinamashumi amabini eetalente zegolide+ neoli yebhalsam+ eninzi kakhulu, namatye axabisekileyo;+ akuzange kuphinde kuziswe ioli yebhalsam enjengaleyo ukumkanikazi waseShebha awayika uKumkani uSolomon.+
10 Ngapha koko, abakhonzi bakaHiram+ nabakhonzi bakaSolomon bezisa igolide+ eyayivela eOfire bezisa namaplanga omthi+ womalgumi namatye axabisekileyo.+
11 Kwaye ukumkani wenzela indlu kaYehova nendlu kakumkani+ izinyuko+ ngamaplanga omthi womalgumi neehadi+ nemirhubhe+ yeemvumi,+ yaye anjengala awazange abonwe ngaphambili kwilizwe lakwaYuda.
12 UKumkani uSolomon wanika ukumkanikazi+ waseShebha konke okwamyolisayo awayekucelile, ngaphandle kwexabiso loko wayekuzisele ukumkani. Ngoko wajika waya elizweni lakhe, yena kunye nabakhonzi bakhe.+
13 Ubunzima begolide eyeza kuSolomon ngonyaka omnye baba ngamakhulu amathandathu anamashumi mathandathu anesithandathu eetalente zegolide,+
14 ngaphandle kweyamadoda akhenkethayo neyabarhwebi+ neyabo bonke ookumkani bama-Arabhu+ neyeerhuluneli zelizwe ezazisizisa igolide nesilivere kuSolomon.
15 UKumkani uSolomon wahlabela mgama wenza amakhaka amakhulu angamakhulu amabini egolide exutyiweyo+ (wabeka amakhulu amathandathu eeshekele zegolide exutyiweyo kwikhaka ngalinye elikhulu),+
16 neengweletshetshe zegolide exutyiweyo ezingamakhulu amathathu (wabeka iimina ezintathu zegolide kwingweletshetshe nganye).+ Wandula ke ukumkani wazibeka kwiNdlu yeHlathi laseLebhanon.+
17 Ngapha koko, ukumkani wenza itrone enkulu yophondo lwendlovu waza wayaleka ngegolide esulungekileyo.+
18 Kwakukho izinyuko ezithandathu eziya etroneni, yaye kwakukho nesihlalo seenyawo segolide esisetroneni (ezazinamathelisiwe), kukho nendawo yokubeka iingalo kweli cala nakweliya cala lendawo yokuhlala, yaye kwakumi iingonyama ezimbini+ ecaleni kwendawo yokubeka iingalo.+
19 Yaye kwakukho iingonyama ezilishumi elinesibini+ ezazimi apho kwizinyuko ezithandathu, kweli cala nakweliya cala. Akukho bukumkani bumbi benza enjengayo kanye.+
20 Zonke izitya zokusela+ zikaKumkani uSolomon yayizezegolide,+ yaye zonke izitya zeNdlu yeHlathi laseLebhanon+ yayizezegolide esulungekileyo. Kwakungekho nto yesilivere; yayigqalwa njengengento konke konke+ ngemihla kaSolomon.
21 Kuba ukumkani wayeneenqanawa ezazisiya eTarshishe+ kunye nabakhonzi bakaHiram.+ Kanye kwiminyaka emithathu iinqanawa zaseTarshishe zazifika zithwele igolide nesilivere,+ uphondo lwendlovu,+ neenkawu neepikoko.+
22 Ngoko uKumkani uSolomon wayemkhulu ngakumbi kunabo bonke abanye ookumkani bomhlaba ngobutyebi+ nangobulumko.+
23 Bonke ookumkani bomhlaba babefuna+ ubuso bukaSolomon ukuze beve ubulumko bakhe,+ obabubekwe nguTHIXO oyinyaniso entliziyweni yakhe.+
24 Yaye ngamnye wayezisa isipho sakhe,+ impahla yesilivere nempahla yegolide+ nezambatho,+ izikrweqe neoli yebhalsam, namahashe neemeyile minyaka le.+
25 USolomon wayenamawaka amane ezitali zamahashe+ neenqwelo+ namahashe emfazwe alishumi elinesibini lamawaka, yaye wawabeka kwizixeko zeenqwelo+ nakufuphi nokumkani eYerusalem.
26 Kwaye waba ngumlawuli wabo bonke ookumkani ukususela eMlanjeni ukusa kwilizwe lamaFilisti kude kuse kumda waseYiputa.+
27 Ngaphezu koko, ukumkani wenza isilivere eYerusalem njengamatye; wenza nomsedare omninzi+ njengemithi+ yesikamore eseShefela.+
28 Yaye kwakukho abo babesizisa amahashe+ kuSolomon evela eYiputa+ nakuwo onke amanye amazwe.
29 Ke eminye imicimbi kaSolomon,+ eyokuqala neyokugqibela, ayibhalwanga na phakathi kwamazwi kaNatan+ umprofeti naseziprofetweni zika-Ahiya+ umShilo+ nakwingxelo yemibono kaIdo+ imboni ngokuphathelele uYerobhoham+ unyana kaNebhati?+
30 USolomon waqhubeka elawula eYerusalem uSirayeli wonke iminyaka engamashumi amane.
31 Ekugqibeleni uSolomon walala kookhokho bakhe. Ngoko wangcwatyelwa kwisiXeko sikaDavide uyise;+ waza uRehobhoham+ unyana wakhe walawula esikhundleni sakhe.+
Yithumele
Yithumele
INGUQULELO YEHLABATHI ELITSHA YEZIBHALO EZINGCWELE
2 Kronike 9
IsiXhosa
Funda IBhayibhile Kwi-intanethi
https://assetsnffrgf-a.akamaihd.net/assets/m/1011208/univ/wpub/1011208_univ_sqr_xl.jpg


text:
Chapter 10
1 Ke kaloku akuthandaza uEzra, akukuxela oku, elila, eziwisile phambi kwendlu kaThixo, kwabuthelana kuye kumaSirayeli ibandla elikhulu kakhulu lamadoda, nabafazi, nabantwana, ngokuba abantu batsho ngesililo esikhulu.
2 Waphendula uShekaniya unyana kaYehiyeli, owoonyana bakaElam, wathi kuEzra, Senze ubumenemene kuThixo wethu, sazeka abafazi bezinye iintlanga ezizweni zelizwe eli; kodwa kusekho ithemba kumaSirayeli ngale nto.
3 Masimenzele ngoku umnqophiso uThixo wethu, wokuba sibakhuphe bonke abafazi nabazelwe ngabo, ngokwecebo lenkosi yam, nelabagubhela imithetho yoThixo wethu; makwenziwe ngokomyalelo.
4 Vuka, ngokuba le nto iphezu kwakho; singakuwe; yomelela, wenze.
5 Wavuka uEzra, wabafungisa abathetheli bababingeleli, nababaLevi, nabamaSirayeli onke, ukuba benze ngokwelo lizwi; bafunga ke.
6 Wesuka uUEzra phambi kwendlu kaThixo, wangena egumbini likaYohanan unyana kaEliyashibhi. Wathi akufika khona, akadla sonka, akasela manzi; ngokuba ubesenza isijwili ngenxa yobumenemene babo bafuduswayo.
7 Bahambisa ilizwi kwaYuda naseYerusalem, kubo bonke oonyana basemfudusweni, lokuba babuthelane eYerusalem;
8 bathi, bonke abathe abeza ngesithuba semihla emithathu, ngokwecebo labathetheli nelamadoda amakhulu, mayisingelwe phantsi yonke impahla yabo; ke bona ngokwabo bahlulwe nebandla lasemfudusweni.
9 Abuthelana eYerusalem onke amadoda akwaYuda nawakwaBhenjamin ngeentsuku ezintathu; yaye iyinyanga yesithoba, ngowamashumi amabini umhla wenyanga leyo. Bahlala bonke abantu ebaleni lendlu kaThixo, bengcangcazela yile nto, naziimvula.
10 Wesuka wema uUEzra umbingeleli, wathi kubo, Nenze ubumenemene; nizeke abafazi bezinye iintlanga, ukuze nongeze etyaleni lamaSirayeli.
11 Mzukiseni ngokunje uYehova, uThixo wooyihlo, nenze okukholekileyo kuye, nizahlule kwizizwe zeli lizwe, nakubafazi bezinye iintlanga.
12 Laphendula lonke ibandla, lathi ngezwi elikhulu, Kufanelekile kuthi, ukuba senze ngokwelizwi lakho;
13 kodwa abantu baninzi, yaye ilixesha lemvula, akunakumiwa phandle; lo msebenzi asingowemini enye, asingoweemini ezimbini; ngokuba sone kakhulu ngale nto.
14 Abathetheli bethu ke mabalimele ibandla lonke; bathi bonke emizini yethu, abazeke abafazi bezinye iintlanga, beze ngamaxesha amisiweyo, benamadoda amakhulu emizi ngemizi, nabagwebi bayo, kude kubuyiswe kuthi ukuvutha komsindo woThixo wethu, isekho nje le nto.
15 NgooYonatan unyana ka-Asayeli, noYazeya unyana kaTikwa, bodwa abamelana nelo lizwi; ooMeshulam, noShabhetayi umLevi, bebancedisa.
16 Benjenjalo ke oonyana basemfudusweni. Kwahlulwa ooUEzra umbingeleli, namadoda aziintloko zezindlu zooyise ngokwezindlu zooyise, bonke bephela, bebalulwe ngamagama, bahlala phantsi ngomhla wokuqala wenyanga yeshumi ukuyibuza le nto.
17 Bayigqiba into yonke yamadoda abezeke abafazi bezinye iintlanga, elusukwini lokuqala lwenyanga yokuqala.
18 Koonyana bababingeleli kwafunyanwa ababezeke abafazi bezinye iintlanga: koonyana bakaYeshuwa unyana kaYotsadaki, nabazalwana bakhe: ingooMahaseya, noEliyezere, noYaribhi, noGedaliya.
19 Banika isandla sabo, ukuba bobakhupha abafazi babo; bathi, benetyala nje, bakhuphe inkunzi yasempahleni emfutshane ngenxa yetyala labo;
20 koonyana bakaImere yanguHanani noZebhadiya;
21 koonyana bakaHarim yanguMahaseya, noEliya, noShemaya, noYehiyeli, noUziya;
22 koonyana bakaPashure yanguEliyohenayi, noMahaseya, noIshmayeli, noNataniyeli, noYozabhadi, noEliyasa;
23 nakubaLevi; yanguYozabhadi, noShimehi, noKelaya okwanguKelita, noPetaya, noYuda, noEliyezere;
24 kwiimvumi yanguEliyashibhi; kwabamasango yanguShalum, noTelem, noUri;
25 kumaSirayeli: koonyana bakaParoshe yanguRamiya, noIziya, noMalekiya, noMiyamin, noElazare, noMalekiya, noBhenaya;
26 koonyana bakaElam yanguMataniya, noZekariya, noYehiyeli, noAbhedi, noYeremoti, noEliya;
27 koonyana bakaZatu yanguEliyohenayi, noEliyashibhi, noMataniya, noYeremoti, noZabhadi, noAziza;
28 nakoonyana bakaBhebhayi yanguYohanan, noHananiya, noZabhadi, noAtelayi;
29 koonyana bakaBhani yanguMeshulam, noMaluki, noAdaya, noYashubhi, noShehali, noYeremoti;
30 koonyana bakaPahati wakwaMowabhi yanguAdena, noKelali, noBhenaya, noMahaseya, noMataniya, noBhetsaleli, noBhinwi, noManase;
31 koonyana bakaHarim yanguEliyezere, noIshiya, noMalekiya, noShemaya, noSimon,
32 noBhenjamin, noMaluki, noShemariya;
33 koonyana bakaHashum yanguMatenayi, noMatata, noZabhadi, noElifelete, noYeremayi, noManase, noShimehi;
34 koonyana bakaBhani yanguMahadayi, noAmram, noUweli,
35 noBhenaya, noBhedeya, noKelwi,
36 noVaniya, noMeremoti, noEliyashibhi,
37 noMataniya, noMatenayi, noYahasavi,
38 noBhani, noBhinwi, noShimehi,
39 noShelemiya, noNatan, noAdaya,
40 noMakenadebhayi, noShashayi, noSharayi,
41 noAzareli, noShelemiya, noShemariya,
42 noShalum, noAmariya, noYosefu;
43 koonyana bakaNabho yanguYehiyeli, noMatitiya, noZabhadi, noZebhina, noYadayi, noYoweli, noBhenaya.
44 Bonke abo babezeke abafazi bezinye iintlanga. Bekukho phakathi kwabo abafazi ababezele oonyana.


text:
I-Twitter yenye yemithombo ephambili xa ifika ekukhuthazeni iwebhusayithi yakho kwi-intanethi. Abantu abahlukahlukeneyo basebenzisa nje le ndawo yezokuhlalisana kwi-intanethi kwaye bangazi ukuba kubaluleke kangakanani. Iakhawunti yakho ye-Twitter inokufumana i-website yakho eninzi yendlela yokujonga kunye nekhwalithi, ngoko ke kufuneka udibanise kunye nabazalwana abachaphazelekayo kunye nabalingane bezoshishino ngokukhawuleza. Nik Chaykovskiy, u-8 (Semalt uMphathi oyiNtloko kuMphathi weNtengiso, uthi kubalulekile ukwabelana ngokubambisana kunye nomxholo kwiakhawunti yakho ye-Twitter. Ngexesha elifanayo, kufuneka ubhale amanqaku amaninzi kwiwebhusayithi yakho kwaye uqale iingxoxo, uphendule kwimibandela nemibandela, uthethe abathengi bakho malunga nomkhwa wakho, kwaye uxoxe nabangani kwi-Twitter ukuze wandise inethiwekhi yakho.
Kukhuselekile ukutsho ukuba i-Twitter yenye yezona ndawo ziza kumajelo eendaba ezentlalo xa zifika ekukhuthazweni kweentengiso. Ingxoxo rhoqo kwiimidiya zentlalo zinyanzelekile njengoko le nkundla yentlalo isebenza kuphela xa uyayisebenzisa kwimimandla yabantu kungekhona imiba yabantu. Ngaphezulu, i-Twitter inokukunceda kuphela xa ubhala i-tweet kunye ne-retweet ngegama lakho, uxoxisane nabanye, kwaye ulandelwe ngabantu abafanelekileyo.
Sebenzisa izixhobo ze-Twitter zokuKhuthazwa kweMpawu
Akukho migaqo ethembekileyo kwaye ungavumi ukulandela izixhobo, kodwa ungasebenzisa i-Twitter ngesandla ukubandakanya abantu abaninzi nangaphezulu. Ezinye zezixhobo, nangona kunjalo, unokuthembela kuzo ii-Twtpoll kunye ne-Paywithatweet. Asinakukungaziboni ukuba abaninzi abantu basebenzisa ezi zixhobo kunye neenkqubo ezifanayo ukunyusa ukubaluleka kubalandeli babo..Unokuphinda ukhulise isiseko sakho se-Google usebenzisa izixhobo ezisekelwe kwi-Twitter okanye into efanayo.
Qhagamshelana nabantu kwizinye iiSayithi zeMidiya zeNtlalo
Enye indlela yokufumana abalandeli abaninzi be-Twitter ngokuxhuma nabantu kwiiwebhusayithi zeevenkile zentlalo kwaye ubacela ukuba bakulandele kwi-Twitter. Ndithembele kum, yenye yeendlela ezilula kwaye zintle kakhulu zokuthintana nabantu abaninzi. Kufuneka uxoxe ngezinto ezahlukeneyo kunye nabo kwaye ubacele ukuba babelane ngeengcinga zabo nawe kwi-LinkedIn, i-Foursquare, FriendFeed, i-Facebook ne-Quora. Ukwenza njalo unokuqiniseka ngokufumana abalandeli abaninzi be-Twitter, kwaye yindlela elula yokwenza abantu banwabile kwaye bakhuthaze i-brand yakho kwi-intanethi. Xa i-brand yakho iphuhlisiwe ngokupheleleyo, indawo yakho izakufumana ngokuzenzekelayo iimpawu ezininzi kunye nokuphuculwa kwendawo kwiGoogle.
Ukuqhubisana ne-Twitter Ukuncintisana
Kumele usebenze ukhuphiswano lwe-Twitter ukufumana abantu ababandakanyekayo. Tweet rhoqo kwaye usebenze inani lemibuzo ukuze abantu abaninzi baninzi baxakeke. Yenza umzamo we-SEO ukuba unokuphucula indawo yakho kwindawo ekuhlaleni kwimidiya yoluntu kunye nenjini yokukhangela iziphumo. Akufanele uzive uyanqikaza ekuchitheni imali kuyo. Kucacile, yindlela yamashishini kwaye ingafuna imali yakho, ixesha kunye nemizamo. Ukuthatha kwi-akhawunti ukuba iziphumo neziphumo zihlala zikhulu, kufuneka uqalise ukhuphiswano lwe-Twitter ngokukhawuleza. Konke oku kuya kuqinisekisa ukuba isayithi lakho libhetele bhetele ngeGoogle kwaye unako ukufumana abaninzi abathengi abanokuthi banomdla kwiimveliso kunye neenkonzo.


text:
“Umsebenzi Mkhulu”
LIXESHA lentlanganiso ebaluleke kakhulu eYerusalem. UKumkani uDavide ubize zonke iinkosana, amagosa enkundla namadoda anamandla. Bavuyiswa kakhulu kukuva isaziso esikhethekileyo. UYehova uthume unyana kaDavide, uSolomon, ukuba akhe isakhiwo esingaqhelekanga sokunqulela uThixo wenene. UDavide, osele ekhulile ufumene iplani ngokuphefumlelwa waza wayinika uSolomon. Uthi: “Umsebenzi mkhulu; kuba inqaba le asiyamntu, kodwa yekaYehova uThixo.”
Emva koko uDavide ubuza lo mbuzo: “Ngubani okhoyo ozinikela ngokuzithandela ukuba azalise namhlanje isandla sakhe ngesipho sikaYehova?” (1 Kron. 29:5) Ukuba wawulapho, wawuya kuphendula uthini? Ngewawuwuxhasile lo msebenzi mkhulu kangaka? AmaSirayeli awazange alibazise. Enyanisweni aba “nemihlali ngokwenza umnikelo wokuzithandela kuYehova.”—1 Kron. 29:9.
Kwiinkulungwane kamva, uYehova wasungula into enkulu lee kunetempile. Waqalisa itempile enkulu yokomoya, ilungiselelo lokuba abantu bamnqule ngokusekelwe kwidini likaYesu. (Heb. 9:11, 12) UYehova ubanceda njani abantu baxolelaniswe naye namhlanje? Ngomsebenzi wethu wokwenza abafundi. (Mat. 28:19, 20) Ngenxa yalo msebenzi, nyaka ngamnye izigidi ngezigidi zezifundo zeBhayibhile ziyaqhutywa, inyambalala yabafundi iyabhaptizwa, namakhulukhulu amabandla ayasekwa.
Ulwando olungako lubangela ukuba kushicilelwe iiBhayibhile ezininzi, kwakhiwe kuze kulungiswe iiHolo zoBukumkani, kwaye kuthengwe iziza zeeholo zendibano. Ngaba awuvumi ukuba umsebenzi wethu wokusasaza iindaba ezilungileyo mkhulu kwaye unomvuzo?
Ukuthanda uThixo nommelwane nokungxamiseka komsebenzi wokushumayela ngoBukumkani zibangela abantu bakaThixo ‘bazalise izandla zabo ngesipho sikaYehova’ ngeminikelo yokuzithandela. Kuvuyisa kakhulu ‘ukubeka uYehova ngezinto zethu zexabiso’ nokubona indlela loo minikelo esetyenziswa ngokuthembeka nangokuqonda ngayo ukuze kwenziwe owona msebenzi mkhulu kwimbali yoluntu!


text:
Uyawubona Na Umahluko Phakathi Kwelungisa Nongendawo?
“Niya kuwubona . . . umahluko phakathi kwelungisa nongendawo.”—MAL. 3:18.
IINGOMA: 61, 53
1, 2. Yiyiphi ingxaki abakuyo abantu bakaThixo kule mihla? (Jonga imifanekiso esekuqaleni.)
ABANTU abaphangela ezibhedlele basebenza ngabantu abanezifo ezosulelayo. Bayabakhathalela kuba befuna ukubanceda. Kodwa bayazikhusela ukuze bangosulelwa zizifo zabo. Kunjalo ke nakuthi, sihlala kwaye sisebenza nabantu abacinga nabanobuntu obungqubanayo neempawu zikaThixo. Iyingxaki le nto kuthi.
2 Kule mihla yokugqibela, indlela abantu abaziphethe ngayo ixakile. Kwincwadi yesibini eya kuTimoti, umpostile uPawulos uchaza iimpawu zabantu abangenaxesha likaThixo eziza kuya zibonakala kwimihla ezayo. (Funda eyesi-2 kuTimoti 3:1-5, 13.) Nangona bengasothusa aba bantu, ingenzeka into yokuba sizibone sele sicinga yaye sisenza ngendlela abenza ngayo. (IMize. 13:20) Kweli nqaku, siza kuthetha ngomahluko okhoyo phakathi kwabantu bemihla yokugqibela nabantu bakaThixo. Siza kubona nendlela esingazikhusela ngayo ukuze singosulelwa bubuntu babo obungathandekiyo, ngoxa kwangaxeshanye sinceda abantu basondele kuYehova.
3. Ngoobani ekuthethwa ngabo kweyesi-2 kuTimoti 3:2-5?
3 Umpostile uPawulos wabhala wathi “ngemihla yokugqibela” kwakuya kufika “amaxesha amanqam ekunzima ukujamelana nawo.” Emva koko, wadwelisa iimpawu ezingathandekiyo eziyi-19, ezaziza kuxhaphaka ngeli xesha. Ezi mpawu ziyafana nezikweyabaseRoma 1:29-31, kodwa ezinye kwezikuTimoti ayikho enye indawo ezivela kuyo kwiZibhalo ZamaKristu ZesiGrike. UPawulos utshayelela olu ludwe lweempawu angazifuniyo uThixo ngamazwi athi “abantu baya kuba . . . ” Kodwa ke abanjalo bonke abantu. AmaKristu wona ahluke kakhulu.—Funda uMalaki 3:18.
INDLELA ESIZIJONGA NGAYO
4. Kuthiwa unjani umntu onekratshi?
4 Emva kokuba uPawulos ethe abantu abaninzi babeza kuzithanda kwaye bathande imali, wathi kwakuza kubakho nabantu abazidlayo okanye abathanda ukuqhayisa, abaphakamileyo nabakhukhumele likratshi, bazibone bebhetele kunabanye abantu ngenxa yobuchule abanabo, inkangeleko, ubutyebi okanye isikhundla. Abantu abanje bathanda ukutatazelelwa nokunqulwa. Omnye umphengululi wathi xa echaza umntu onekratshi: “Phaya entliziyweni yakhe kukho isibingelelwana aman’ ukuguqa kuso aze azinqule.” Abanye abantu bathi ikratshi lenyanyeka kakhulu kangangokuba nabantu abanalo bayalenyanya xa belibona komnye umntu.
5. Ngaba nabakhonzi abathembekileyo bakaThixo bakhe babe nalo ikratshi?
5 Asiyithandabuzi into yokuba uYehova uyalicaphukela ikratshi. Uyawacaphukela ‘amehlo aziphakamisayo.’ (IMize. 6:16, 17) Ikratshi lenza umntu angakwazi ukusondela kuThixo. (INdu. 10:4) Umntu onalo ufuze uMtyholi. (1 Tim. 3:6) Kodwa ke, into ebuhlungu kukuba nabanye abakhonzi bakaYehova baye bosulelwa likratshi. U-Uziya, owayengukumkani wakwaYuda, wathembeka kuYehova kangangeminyaka. IBhayibhile ithi: “Noko ke, wathi kamsinya nje akomelela, intliziyo yakhe yaba nekratshi ukusa kwinqanaba lokonakala, kangangokuba wenza ngokungathembeki kuYehova uThixo wakhe wangena etempileni kaYehova ukuba atshise isiqhumiso esibingelelweni sesiqhumiso.” Kamva, noKumkani uHezekiya waba nekratshi, kodwa ke lakhawuleza laphela.—2 Kron. 26:16; 32:25, 26.
6. Yintoni engeyayimenze wanekratshi uDavide, kodwa kutheni engazange abe nalo?
6 Abanye abantu baba nekratshi ngenxa yokuba bebahle, bedumile, becula kamnandi, bakhekile okanye benesikhundla esiphezulu. UDavide wayenazo zonke ezi zinto, kodwa wahlala ethobekile ubomi bakhe bonke. Emva kokuba ebulele uGoliyati waza uKumkani uSawule wathi angatshata nentombi yakhe, uDavide wathi: “Ndingubani na mna nezizalwana zam, intsapho kabawo, zingoobani na kwaSirayeli, ukuba ndingade ndibe ngumkhwenyana kakumkani?” (1 Sam. 18:18) Yintoni eyenza uDavide wahlala ethobekile? Waqonda ukuba iimpawu, ubuchule newonga awayenalo wayelifumene kuba uThixo eye ‘wazithoba,’ okanye wazehlisa, ukuze amhoye. (INdu. 113:5-8) Wayesazi ukuba zonke izinto ezintle awayenazo wayezifumene kuYehova.—Thelekisa neyoku-1 kwabaseKorinte 4:7.
7. Yintoni eza kusinceda sithobeke?
7 Abantu bakaYehova bale mihla bazama ngamandla ukuthobeka njengoDavide. Iyasimangalisa into yokuba uYehova, athi engoyena Thixo uphakamileyo, abe nolu phawu luthandekayo lukukuthobeka. (INdu. 18:35) Sizama ukwenza le nto ithethwa ngala mazwi: “Yambathani umsa wemfesane, ububele, ukuthobeka kwengqondo, ubulali, nokuzeka kade umsindo.” (Kol. 3:12) Siyazi nokuba uthando “alugwagwisi [okanye aluqhayisi], alukhukhumali.” (1 Kor. 13:4) Xa sithobekile, abantu baya kutsaleleka kuYehova. Kanye njengokuba amadoda ekwazi ukufumana inyaniso ngokubona indlela amakhosikazi awo aziphethe ngayo, nabanye abantu banokusondela kuThixo xa besibona sithobekile.—1 Pet. 3:1.
INDLELA ESIBAPHATHA NGAYO ABANYE ABANTU
8. (a) Abanye abantu bakujonga njani ukuthobela abazali kule mihla? (b) IZibhalo zithi abantwana bamele benze ntoni?
8 UPawulos wachaza indlela ababeza kuphathana ngayo abantu ngemihla yokugqibela. Wathi abantwana babengayi kuthobela abazali. Nangona le nto namhlanje isamkelwa de ikhuthazwe kwiincwadi, kwiimuvi nakwiinkqubo zeTV, iyaziphazamisa iintsapho. Kudala abantu bayazi le nto. Kaloku, kudala eGrisi, xa indoda ibethe abazali bayo, yayithathelwa onke amalungelo okuba ngummi walapho; kanti kumthetho wamaRoma, ukubetha utata wakho kwakulityala elilingana nelokubulala. IZibhalo ZesiHebhere nezesiGrike zithi abantwana bamele bathobele abazali babo.—Eks. 20:12; Efe. 6:1-3.
9. Yintoni eza kunceda abantwana bathobele abazali babo?
9 Abantwana banokuzikhusela kulo moya wemvukelo ngokucinga ngezinto abazenzelwe ngabazali babo. Baya kuba nombulelo nangakumbi xa beqonda ukuba nguThixo, onguBawo wethu sonke, ofuna babathobele. Xa abantwana bethetha kakuhle ngabazali babo, baya kunceda nabanye ukuba nabo bangabadeleli abazali babo. Kodwa ke, xa abazali bengenawo umsa wemvelo kubantwana babo, kuya kuba nzima ukuba abantwana babathobele nyhani. Kanti xa umntwana eziva ethandwa nyhani ngabazali bakhe, uza kufuna ukubavuyisa kwanaxa kunzima ukuba athobele. UAustin uthi: “Nangona ndandikhe ndizame amaqhinga, abazali bam babendibekela imithetho endikwaziyo ukuyithobela, bandicacisele isizathu sokuyibeka, ibe kwakusoloko kulula ukuthetha nabo. Loo nto yandinceda ndakwazi ukuthobela. Ndabona ukuba bandikhathalele, ndaza ndafuna ukubavuyisa.”
10, 11. (a) Ziziphi iimpawu ezibonisa indlela abantu abacaphukelana ngayo? (b) AmaKristu enene abathanda kangakanani abantu?
10 UPawulos uchaza ezinye iimpawu ezingathandekiyo ezibonisa indlela abantu abacaphukelana ngayo. Kufanelekile ukuba, emva kokuba ethethe ‘ngabangathobeli bazali,’ alandelise ngabangenambulelo, kuba kaloku banjalo abantu abangabuleliyo xa benzelwe into entle. Uphinda athi abantu babengayi kunyaniseka, okanye babeya kuba ngamawexu-wexu. Babengayi kuyifuna kwaphela imvisiswano, bangafuni tu ukuxolelana nabanye abantu. Babeza kuba ngabanyelisi nabangcatshi, bathuke, bathethe amazwi ahlabayo ebantwini nakuThixo ngokwakhe. Babeza kunyelisa abantu, bathethe izinto ngabo ngenjongo yokungcolisa amagama abo. *
11 Abantu abanqula uYehova bahlukile kubantu abaninzi kule mihla, bona babathanda nyhani abantu. Abaqali namhlanje. UYesu wathi ukuthanda ummelwane, okuluhlobo oluthile luka-a·ga’pe, kungumthetho wesibini ngokubaluleka kuMthetho KaMoses. (Mat. 22:38, 39) Waphinda wathi amaKristu enene ayeza kubonakala ngokuthi athandane. (Funda uYohane 13:34, 35.) Kwakuza kufuneka ade athande neentshaba zawo.—Mat. 5:43, 44.
12. UYesu wabonisa njani ukuba uyabathanda abantu?
12 UYesu wayebathanda kakhulu abantu. Wayesiya kwizixeko ngezixeko, exelela abantu iindaba ezilungileyo zoBukumkani BukaThixo. Waphilisa iimfama, iziqhwala, abaneqhenqa nabangevayo ngeendlebe. Wavusa nabantu abaswelekileyo. (Luka 7:22) UYesu wasifela sonke, nangona abaninzi babemzonda. Indlela uYesu asithanda ngayo isibonisa indlela uYise asithanda ngayo. Ehlabathini lonke, amaNgqina KaYehova axelisa uYesu ngokuthi abathande abantu.
13. Ukubathanda abantu kubanceda njani bafune ukusondela kuYehova?
13 Xa sibathanda abantu, batsho bafune ukusondela kuYise osezulwini. Ngokomzekelo, enye indoda yaseThailand yaphawula indlela ababethandana ngayo abazalwana kwindibano yengingqi. Yathi yakugoduka, yacela ukufundelwa kabini ngeveki. Yashumayeza zonke izihlobo zayo, ibe kwiinyanga ezintandathu emva kwaloo ndibano, yanikela intetho yayo yokuqala yofundo lweBhayibhile. Ukuze sizihlole ukuba sibathanda kangakanani abantu, makhe sizibuze: ‘Ngaba ndenza konke endinako ukuze ndincede intsapho yam, ibandla endikulo, nabantu endidibana nabo entsimini? Ngaba ndizama ukujonga abantu ngendlela uYehova abajonga ngayo?’
IINGCUKA NAMATAKANE
14, 15. Ziziphi iimpawu ezibulwanyanarha abanazo abantu abaninzi? Baye batshintsha njani abanye babo?
14 Ezinye iimpawu abanazo abantu kule mihla yokugqibela zisinika isizathu sokuba sihambele kude kubo thina maKristu. Abantu abangamhloneliyo uThixo babengayi kukuthanda ukulunga, okanye njengokuba ezinye iinguqulelo zisitsho, “bayithiye into elungileyo” okanye “balwe nayo yonke into elungileyo.” Babengayi kukwazi ukuzeyisa okanye ukuzibamba, babe ziindlobongela. Abanye babeza kuba neentloko ezilukhuni, okanye bafane benze, bangakhathali.
15 Baninzi abantu ababenezi mpawu ezibulwanyanarha, kodwa batshintsha. Le nto yachazwa kakuhle sisiprofeto seBhayibhile. (Funda uIsaya 11:6, 7.) Kwesi sibhalo sifunda ngezilwanyana zasendle, ezinjengeengcuka neengonyama, ezihleli ngoxolo nezilwanyana zasekhaya, ezinjengamatakane namathole eenkomo. Phawula ukuba le nzolo iza kubangelwa kukuba “umhlaba ngokuqinisekileyo uya kuzaliswa kukwazi uYehova njengamanzi egubungele ulwandle.” (Isa. 11:9) Ngenxa yokuba izilwanyana zingakwazi ukufunda ngoYehova, esi siprofeto sibonisa ukuba ngabantu abaza kutshintsha ubuntu babo.
16. IBhayibhile ibancede njani abantu batshintsha ubuntu babo?
16 Baninzi apha kuthi ababekade befana neengcuka, kodwa ngoku bahleli ngoxolo nabanye abantu. Unokufunda ngabanye babo kumanqaku athi “IBhayibhile Iyabutshintsha Ubomi Babantu,” aku-jw.org/xh. Abantu abamaziyo nabamkhonzayo uYehova abafani nabanembonakalo yozinikelo lobuthixo kodwa bengaphili ngokuvisisana nalo, abazenza ngathi bayamnqula kodwa izenzo zibe zingatsho. Kunoko, abantu ababefana neengcuka baye ‘bambatha ubuntu obutsha obadalwa ngokokuthanda kukaThixo ngobulungisa bokwenyaniso nokunyaniseka.’ (Efe. 4:23, 24) Xa abantu befunda ngoThixo, baye bayibone into yokuba kufuneka baphile ngemithetho yakhe. Emva koko baye batshintshe izinto abazikholelwayo, indlela abacinga ngayo nabaziphethe ngayo. Akululanga ukwenza le nto, kodwa umoya kaThixo uyabanceda abantu abafuna nyhani ukwenza ukuthanda kwakhe.
BABALEKE ABANTU ABANJALO
17. Singenza njani ukuze singafani nabantu abaneempawu angazifuniyo uThixo?
17 Uya ubonakala umahluko phakathi kwabantu abakhonza uThixo nabangamkhonziyo. Masilumke ke thina bakhonzi bakaThixo, singaziboni sele sicinga okanye sisenza njengabantu abangamkhonziyo. Simele siyenze into ethethwa yeyesi-2 kuTimoti 3:2-5, ethi masizikhwebule kwaba bantu, okanye sibabaleke. Ewe kona, asinakukwazi ukubabaleka kuphele abantu abaneempawu ezingafunwa nguThixo. Abanye babo sisebenza nabo, sifunda nabo, okanye sihlala nabo. Kodwa masingacingi njengabo okanye sixelise ubuntu babo. Loo nto singayenza ngokuthi siqinise ukholo lwethu ngokufunda iBhayibhile, nangokuba abahlobo bethu ibe ngabantu abazimisele ukukhonza uYehova.
18. Indlela esithetha nesiziphatha ngayo inokubanceda njani abantu basondele kuThixo?
18 Kodwa kufuneka sibancede abantu basondele kuYehova. Khangela amathuba okushumayela, umcele uYehova akuncede ukwazi ukuthetha kakuhle nabo, ngexesha elibalungeleyo. Masibaxelele abantu ukuba singamaNgqina KaYehova. Ukuba senjenjalo, xa sisenza into entle, abayi kuncoma thina, baza kuncoma uThixo wethu. Siqeqeshwe ukuba “sizilumle kuko ukungabi nabuthixo nakwiminqweno yehlabathi size siphile ngengqondo ephilileyo nangobulungisa nangozinikelo lobuthixo phakathi kwale nkqubo yezinto yangoku.” (Tito 2:11-14) Ukuba siziphatha ngendlela uThixo afuna ngayo, abantu baza kuyibona loo nto, ibe abanye baza kude bathi: “Siza kuhamba nani, kuba sivile ukuba uThixo unani.”—Zek. 8:23.
^ isiqe. 10 Igama lesiGrike elithetha “umnyelisi” okanye “umtyholi” ngu-di·aʹbo·los, ibe eBhayibhileni lisetyenziswa njengesibizo sikaSathana, osoloko engcolisa igama likaThixo.


text:
INQAKU ELINGUMXHOLO
Ukubeka Imali Kwindawo Yayo
ABANTU badla ngokuthi “Akukho nto ifumaneka simahla.” Ikho inyani kuloo mazwi. Kaloku imali iyafuneka ukuze sithenge ukutya, iimpahla, sihlawule iindleko okanye sithenge indlu. Omnye umhleli wezimali wathi, “Imali ibaluleke gqitha ebantwini. Ukuba ibinokuyekwa ukusetyenziswa, bekuya kuba sisiphithiphithi kubekho nemfazwe kungekapheli nenyanga.”
Ewe kona, zikho izinto imali engenakuzithenga. Enye imbongi yaseNorway uArne Garborg yakhe yathi ngemali “unokuthenga ukutya kodwa ungakurhaleli; amayeza kodwa nkqi impilo; iibhedi ezitofotofo kodwa bungehli ubuthongo; ulwazi kodwa hayi ubulumko; izacholo kodwa hayi ubuhle; ubukhazikhazi kodwa hayi ulwaneliseko; ubumnandi kodwa hayi ulonwabo; waziwe kodwa ungabi nabahlobo; abasebenzi kodwa ungabi nabantu onokubathemba.”
Xa umntu eyibeka kwindawo yayo imali, ingabi yinto yokuqala ebomini bakhe, uyeneliseka. IBhayibhile ilumkisa isithi, ‘Ukuthanda imali yingcambu yazo zonke iintlobo zobubi, yaye ngenxa yokusukelana nolo thando bambi baye bazingxwelerha ngeentlungu ezininzi.’—1 Timoti 6:10.
Phawula ukuba ingxaki asiyomali kodwa kukuyithanda. Xa imali iyeyona nto ibalulekileyo inokumosha ulwalamano oluphakathi kwabahlobo noluphakathi kweentsapho. Khawucinge nje ngale mizekelo.
UDaniel: * “Ndandicinga ukuba umhlobo wam uThomas yindoda ezilungeleyo nenenyani. Sasivana, de wathenga imoto yam. Nangona ndandingazi ukuba imoto inengxaki, uThomas wavuma ukuba uza kuyithenga njengokuba injalo. Emva kweenyanga ezintathu, imoto yonakala. Wayesithi ndimqhathile ibe wayenomsindo efuna ndibuyise imali yakhe. Yandothusa gqitha loo nto! Xa ndazama ukumcacisela, wavutha ngumsindo. Xa kufikwa kwimali, wayengenguye laa Thomas uzilungeleyo ndimaziyo.”
UEsin: “Ndim noNesrim abantwana basekhaya. Kangangendlela esasivana ngayo, ndandingatsho ukuba siya kuze sixatyaniswe yimali. Kodwa ke, kwenzeka kanye loo nto. Xa abazali bethu bafayo, basishiyela intwana yelifa, bathi ze sahlulelane ngokulinganayo. Udadewethu akazange abathobele abazali, kuba efuna ukufumana elininzi. Wabanomsindo kuba ndakhetha ukuthobela abazali. Usaqumbe usisifu kunanamhla.”
IMALI NOMKHETHE
Ukungayijongi kakuhle imali kunokusenza sibacingele kakubi abanye. Ngokomzekelo, xa isityebi sibona umntu ohlwempuzekileyo sisenokucinga ukuba loo nto ibangelwe bubuvila. Ngoxa umntu ongenazinto kangako esenokucinga ukuba lowo unezinto ezininzi unyolukile okanye uthanda izinto eziphathekayo. ULeanne, intwazana ekwintsapho yezityebi, iyazi kuyo le ntlungu. Ibalisa ithi:
Icebiso leBhayibhile ngemali lisasebenza nanamhlanje njengokuba kwakunjalo ukubhalwa kwayo
“Abantu babesithi xa bethetha ngam ndiyilaa ntombazan’ isuka emalini. Babedla ngokuthi: ‘Ukuba ufuna into, yitsho nje kutata wakho’ okanye bathi ‘Asizozityebi sonke ibe kwawethu amakhaya akuqhutywa moto zintle njengezakowenu.’ Ndathi kwiitshomi zam maziyeke ukuthetha ezo zinto, ndazichazela nesizathu sokuba zindikhathaza. Ndandingafuni abantu xa bethetha ngam bathi laa ntomb’ isuka emalini, kodwa ndandifuna bathi ndingumntu onobubele.”
OKUFUNDISWA YIBHAYIBHILE
IBhayibhile ayithi kuphosakele ukuba nemali okanye ibagxeke abo banayo. Akuyongxaki ukuba nemali eninzi, ingxaki ikwindlela umntu ayijonga ngayo okanye indlela afuna ukuyifumana ngayo. Icebiso leBhayibhile ngemali lisasebenza nanamhlanje njengokuba kwakunjalo ukubhalwa kwayo. Khawucinge nje ngale mizekelo.
IBHAYIBHILE ITHI: “Musa ukubulalekela ukuzuza ubutyebi.”—IMizekeliso 23:4.
Ngokutsho kwencwadi ethi The Narcissism Epidemic, abantu abafuna ukuba zizityebi badla “ngokuba nezigulo zengqondo, nezinye njengomqala, umqolo nentloko ebuhlungu ibe badla ngokuba ziindlamanzi ezisebenzisa iziyobisi. Ukuzilahlela nofele kuba ufuna ukuba sesingawothiyo umlilo, kukushiya ungonwabanga.”
IBHAYIBHILE ITHI: “Musani ukuba ngabathandi bemali, kunoko yanelani zizinto ezikhoyo.”—Hebhere 13:5.
Nomntu owanelisekileyo ukhe axhalatyiswe yimali, kodwa elo xhala alide limze entloko. Ngokomzekelo, endaweni yokuba limze entloko, uye acinge njengoPawulos owathi: “Eneneni ndiyazi ukuba kunjani ukuhlwempuzeka, ndiyazi ukuba kunjani ukuba nentabalala. Kuzo zonke izinto nakuzo zonke iimeko ndiye ndayifunda imfihlelo yokuba kunjani ukuhlutha nokulamba, neyokuba kunjani ukuba nentabalala nokuswela.”—Filipi 4:12.
IBHAYIBHILE ITHI: “Okholosa ngobutyebi bakhe—uya kuwa.”—IMizekeliso 11:28.
Abaphandi bathi imitshato emininzi iqhawuka ngenxa yeengxaki zemali. Abanye bade bazibulale ngenxa yemali. Kwabanye abantu imali ibaluleke ngaphezu komtshato okanye ubomi babo! Ngokwahlukileyo, abo bayaziyo indawo emele ibe kuyo imali ebomini, abathembeli kuyo. Kunoko bayabubona ubulumko bamazwi kaYesu athi: “Kwanaxa umntu enentabalala ubomi bakhe abuphumi kwizinto anazo.”—Luka 12:15.
UYIJONGA NJANI IMALI?
Ukuzibuza imibuzo kusenokukunceda ubone indlela oyijonga ngayo imali. Ngokomzekelo, khawuzibuze le mibuzo ilandelayo.
Ngaba ndiyazithanda iindlela zokwenza imali ezikhawulezayo?
Ngaba kunzima ukwenzela abanye izinto kwezakho iindleko?
Ngaba abahlobo bam ngabantu abathanda ukuthetha ngemali nezinto abanazo?
Ngaba imali ndiyifumana ngokuxoka okanye ngondlela mnyama?
Ngaba imali indenza ndizive ndingumntu ebantwini?
Ngaba ndisoloko ndicinga ngemali?
Ngaba indlela endiyijonga ngayo imali ichaphazela impilo nentsapho yam?
Funda ukuba nezinwe
Ukuba impendulo yakho iye yanguewe komnye wale mibuzo, zama ukuyeka ukucinga nokubawela izinto eziphathekayo. Sukuba ngumhlobo wabantu abathanda imali nezinto abanazo. Kunoko, yiba ngumhlobo wabo baziphethe kakuhle kunabo bathanda izinto abanazo.
Ungaze uvumele ukuthanda imali kube yeyona nto iphambili ebomini bakho. Kunoko, yibeke kwindawo yayo, ingabaluleki ngaphezu kwabahlobo, intsapho, kunye nempilo yakho. Xa usenza oko, uyakubonisa ukuba imali uyibeka kwindawo yayo.
^ isiqe. 7 Amagama akweli nqaku atshintshiwe.


text:
Chapter 2
1 Kwakuba ntsuku, wabuya wangena eKapernahum; kwavakala ukuba usekhaya,
2 Kwaoko kwahlanganisana into eninzi yabantu, ngokokude kungabi sabakho kukhwelelana, nakule mimandla isemnyango; wayelithetha ke kubo ilizwi.
3 Kuthi kufike kuye abantu bezisa onedumbe, ethwelwe ngabane.
4 Bakuba bengenakusondela kuye ngenxa yendimbane, banqika entungo apho abekhona; bakuba begqobhozile, baluhlisa ukhuko abelele kulo lowo unedumbe.
5 Akulubona ke uYesu ukholo lwabo, wathi konedumbe, Mntwana wam, uzixolelwe izono zakho.
6 Kwaye ke kukho apho ababhali abathile behleli, becamanga ezintliziyweni zabo, besithi,
7 Yini na ukuba lo enjenje ukuthetha izinyeliso? Ngubani na onako ukuxolela izono, mnye kwaphela, nguThixo?
8 Eqiqe kwaoko uYesu ngomoya wakhe, ukuba benjenjalo ukucamanga ngaphakathi kwabo, wathi kubo, Yini na ukuba nicamange ezi zinto ezintliziyweni zenu?
9 Okhona kulula kukuphi na: kukho ukuthi konedumbe, Uzixolelwe izono; kukho nokuthi, Vuka, uthabathe ukhuko lwakho, uhambe?
10 Ke ukuze nazi ukuba unalo igunya uNyana woMntu lokuxolela izono emhlabeni apha (uthi konedumbe),
11 Ndithi kuwe, Vuka, uthabathe ukhuko lwakho, uye endlwini yakho.
12 Wavuka kwaoko, waluthabatha ukhuko, waphuma phambi kwabo bonke, ngokokude bathi nqa bonke, bamzukise uThixo, besithi, Asizanga sikubone okunje.
13 Wabuya waphuma waya ngaselwandle, saye sonke isihlwele sisiza kuye; wayebafundisa.
14 Wathi edlula, wabona uLevi, lo ka-Alifeyu, ehleli endaweni yerhafu; athi kuye, Ndilandele. Wesuka wamlandela.
15 Kwathi ekuhlaleni kwakhe ngasesithebeni endlwini yakhe, kwahlala nento eninzi yababuthi berhafu naboni ndawonye noYesu nabafundi bakhe; kuba babebaninzi, baye ke bemlandela.
16 Baye ababhali kwanabaFarisi, bakumbona esidla ndawonye nababuthi berhafu naboni, besithi kubafundi bakhe. Yini na ukuba adle asele nababuthi berhafu naboni?
17 Ekuvile ke oko uYesu, wathi kubo, Akufuneki gqirha kwabaphili leyo lifuneka kwabafayo. Andize kubiza malungisa, ndize kubiza aboni, ukuba baguquke.
18 Baye abafundi bakaYohane nababaFarisi bezila ukudla; beze bathi kuye, Kungani na ukuba abafundi bakaYohane nababaFarisi bazile ukudla, kanti ke abakho abafundi abakuzili bona?
19 Wathi uYesu kubo, Banako yini na abegumbi lomtshakazi ukuzila ukudla, xa anabo umyeni? Lo gama wonke asekubo umyeni, abanako ukuzila ukudla.
20 Ke kofika mihla awoza asuswe kubo umyeni; baya kwandula ke ukuzila ngaloo mihla.
21 Akukho uthungela isiziba somchako omtsha engutyeni endala; okanye ke eso sifakiweyo, sitsha, sokrazula kuyo endala, sibe sibi ngokunye isikroba.
22 Kanjalo akukho utha iwayini entsha ezintsubeni ezindala; okanye iwayini, leyo intsha, yozigqabhuza iintsuba, iphalale iwayini, zitshabalale neentsuba; yona iwayini entsha imelwe kukuthiwa ezintsubeni ezintsha.
23 Kwathi ehamba ecanda emasimini ngesabatha, baqala abafundi bakhe ukuhamba besikha izikhwebu.
24 Baye besithi kuye abaFarisi, Khangela, yini na ukuba benze ngemini yesabatha oko kungavumelekileyo?
25 Wathi yena kubo; Anizanga niyilese na into awayenzayo uDavide, oko wayeswele, elambile nokulamba, yena nabo babenaye?
26 Okokuba wangena endlwini kaThixo ngexesha lika-Abhiyatare umbingeleli omkhulu, wazidla izonka ezibekwe phambi koThixo, ezo kungavumelekileyo ukuba zidliwe ngabo bangebabingeleli, wanika nabo babenaye?
27 Wayesithi kubo, Isabatha le yabakho ngenxa yomntu, asingumntu owabakhoyo ngenxa yesabatha.
28 Ngoko ke uNyana woMntu lo uyiNkosi yayo nesabatha.


text:
Ibali 82: UMordekayi NoEstere
MAKHE sibuyele umva kwiminyaka embalwa ngaphambi kokuba uEzra aye eYerusalem. UMordekayi noEstere ngamaSirayeli adume kunene ebukumkanini basePersi. UEstere ngukumkanikazi yaye umza wakhe uMordekayi nguye kuphela olandela ukumkani ngegunya. Masibone ukuba kwenzeka njani oku.
Abazali bakaEstere bafa esemncinane gqitha, waza wakhuliswa nguMordekayi. UAhaswerosi, ukumkani wasePersi, unebhotwe kwisixeko saseShushan, yaye uMordekayi ngomnye wabakhonzi bakhe. Ngamhla uthile inkosikazi yokumkani uVashti ayizange imthobele, ngoko ukumkani wakhetha umfazi omtsha njengokumkanikazi. Uyamazi na umfazi amnyulayo? Ewe, nguEstere omhle oselula.
Uyayibona na le ndoda inekratshi baqubuda kuyo abantu? NguHaman lo. Ngumntu odume kakhulu ePersi. UHaman ufuna ukuba uMordekayi, ombonayo apha ehleli phantsi, naye aqubude kuye. Kodwa uMordekayi akanakuyenza loo nto. Akakucingi njengento efanelekileyo ukuqubuda kumntu ongendawo ngolo hlobo. Le nto imcaphukisa kunene uHaman. Nantsi ke into ayenzayo.
UHaman uyaxoka kukumkani ngamaSirayeli. ‘Bangabantu ababi abangayithobeliyo imithetho yakho,’ utsho. ‘Mababulawe.’ UAhaswerosi akazi ukuba umkakhe uEstere ngumSirayelikazi. Ngoko uyamphulaphula uHaman, aze awise umthetho wokuba ngomhla othile onke amaSirayeli makabulawe.
Ekuveni kukaMordekayi ngalo mthetho, uphazamiseka gqitha. Uthumela udaba kuEstere oluthi: ‘Mxelele ukumkani, uze umbongoze asisindise.’ Kuchasene nomthetho wasePersi ukubona ukumkani ngaphandle kokuba umenyiwe. Kodwa uEstere uya kuye engamenywanga. Ukumkani umalatha ngentonga yakhe yegolide, okuthetha ukuba makangabulawa. UEstere umemela ukumkani noHaman esidlweni esikhulu. Apho ukumkani ubuza uEstere into angambabala ngayo. UEstere uthi uza kumxelela ukuba yena noHaman baza kuza kwesinye isidlo ngengomso.
Kweso sidlo uEstere uthi kukumkani: ‘Mna nabantu bakowethu siza kubulawa.’ Ukumkani uba nomsindo. ‘Ngubani na lowo uzimisele ukwenza le nto?’ uyabuza.
‘Indoda elutshaba ngulo Haman ungendawo!’ utsho uEstere.
Ngoku ukumkani uyabhavuma ngumsindo. Uyalela ukuba uHaman abulawe. Kamva, ukumkani wenza uMordekayi abe ngoyena unegunya ukulandela yena. Ngoko uMordekayi ulungiselela ukuba kwenziwe umthetho omtsha ovumela amaSirayeli ukulwela ubomi bawo ngomhla amele ukubulawa ngawo. Kuba uMordekayi edume kangako ngoku, abantu abaninzi bayawanceda amaSirayeli, aze asindiswe kwiintshaba zawo.
lncwadi yeBhayibhile kaEstere.
Imibuzo
- Ngubani uMordekayi noEstere?
- Kutheni uKumkani uAhaswerosi efuna umfazi omtsha, yaye ukhetha bani?
- Ngubani uHaman, yaye yintoni ebangela ukuba abe nomsindo?
- Nguwuphi umthetho omiselwayo, yaye wenza ntoni uEstere emva kokuba efumene umyalezo ovela kuMordekayi?
- Kwenzeka ntoni kuHaman nakuMordekayi?
- AmaSirayeli asindiswa njani kwiintshaba zawo?
Imibuzo eyongezelelekileyo
- Funda uEstere 2:12-18.
UEstere wakubonisa njani ukubaluleka kokuhlakulela ‘umoya ozolileyo nowobulali’? (Est. 2:15; 1 Pet. 3:1-5)
- Funda uEstere 4:1-17.
Kanye njengokuba uEstere wanikwa ithuba lokumela unqulo lokwenyaniso, liliphi ithuba esilinikiweyo thina lokubonakalisa ukuzinikela nokuthembeka kwethu kuYehova? (Est. 4:13, 14; Mat. 5:14-16; 24:14)
- Funda uEstere 7:1-6.
Bangakanani abantu bakaThixo namhlanje abaye bazibeka esichengeni sokutshutshiswa kanye njengokuba wenzayo uEstere? (Est. 7:4; Mat. 10:16-22; 1 Pet. 2:12)


text:
Ngaba Nyhani Singamkholisa UThixo?
Ngaba wakha wafunda ngabantu abaseBhayibhileni abatyibekwa ngezincomo, waza wathi, ‘Andinakuze ndibe njengabo!’ Usenokuthi ‘Andikho msulwa, andilolungisa, ibe ndiyazenza iimpazamo.’
Usolusapho uYobhi uchazwa njengendoda ‘engenakusoleka, nethe tye.’ (Yobhi 1:1) ULote kwakusithiwa ‘lilungisa.’ (2 Petros 2:8) UDavide yena kwathiwa wenza “oko kulungileyo” emehlweni kaThixo. (1 Kumkani 14:8) Noko ke, makhe sihl’ amahlongwane ubomi bala madoda kuthethwe ngawo eBhayibhileni. Siza kubona ukuba (1) azenza iimpazamo, (2) ininzi into esinokuyifunda kumzekelo wawo, kwaye (3) sinako ukumkholisa uThixo enoba sineempazamo.
AZENZA IIMPAZAMO
UYobhi wehlelwa luthotho lwezinto ezibuhlungu ibe kwakubonakala ngathi udlelw’ indlala. Wagqiba kwelokuba uThixo akayihoyanga into yokuba unokholo kuye okanye akanalo. (Yobhi 9:20-22) UYobhi wayezibona elelona lungisa lakha lakho, kangangokuba kwabanye wayevakala ngathi uthi wogqitha noThixo lowo.—Yobhi 32:1, 2; 35:1, 2.
ULote wathath’ ebeka xa kwakufuneka enze isigqibo esasibonakala silula. Abantu baseSodom naseGomora ababebole bhutyu kukuziphatha okubi babemkhathaza gqitha kangangokuba bade ‘bawuthuthumbisa umphefumlo wakhe.’ (2 Petros 2:8) UThixo wathi ufuna ukuzitshabalalisa ezo zixeko zibi waza wanika uLote nentsapho yakhe ithuba lokusinda. Ungacinga ukuba uLote wayeza kulixhakamfula ngazo zozibini elo thuba, ekubeni wayehleli engonwabanga apho. Noko ke, wathandabuza. Kwafuneka iingelosi zibabambe ngezandla zize zibarhuqele ngaphandle kwesixeko ukuze bakhuseleke.—Genesis 19:15, 16.
UDavide wakha wohlulwa kukuziphatha waza wakrexeza nomfazi wenye indoda. Xa wayezama ukuquma elo hlazo, uDavide wenza eyona inkulu ngokubulala umyeni waloo mfazi. (Eyesi-2 kaSamuweli, isahluko 11) IBhayibhile ithi, loo nto wayenzayo uDavide “yabonakala imbi emehlweni kaYehova.”—2 Samuweli 11:27.
UYobhi, uLote noDavide bazenza iimpazamo, ibe ezinye zazo zazinkulu. Kodwa ke, njengoko siza kubona eyona nto yayiphambili kubo kukukhonza uThixo ngentliziyo epheleleyo. Babekulungele ukubonisa ukuba bayazisola nokutshintsha iindlela zabo apho kuyimfuneko. Yiloo nto uThixo wakholiswa ngabo kwaza kwathiwa eBhayibhileni bangamadoda athembekileyo.
SINOKUFUNDA NTONI?
Ekubeni singafezekanga, siya kusoloko sizenza iimpazamo. (Roma 3:23) Kodwa xa senze impazamo, kumele kucace ukuba siyazisola size siyilungise.
UYobhi, uLote noDavide benza ntoni ukuze balungise iimpazamo zabo? UYobhi wayeyindoda ethembeke ngentliziyo epheleleyo. Emva kokuba uThixo ethethe naye, wayilungisa indlela awayecinga ngayo waza wacela uxolo ngezinto awayezithethile. (Yobhi 42:6) ULote wayeyithiye njengoYehova indlela embi ababeziphethe ngayo abantu baseSodom naseGomora. Inye nje kuphela into eyaba yingxaki, kukungaphumi kwakhe ngokukhawuleza apho. Kodwa ke ekugqibeleni waphuma waza wasinda xa uThixo etshabalalisa ezo zixeko. Wathobela waza akajonga emva kwizinto awayezishiya. Nangona uDavide wenza isono esibi ngokophula umthetho kaThixo, wabonisa eyona nto yayisentliziyweni yakhe xa waguquka ngokunyanisekileyo waza wacela uYehova ukuba amenzele inceba.—INdumiso 51.
Indlela uThixo awawaphatha ngayo la madoda iyavumelana nendlela abaphatha ngayo abantu abangafezekanga. UThixo “uyakwazi ukuyilwa kwethu, ekhumbula ukuba siluthuli.” (INdumiso 103:14) Ngoko ke, ukuba uThixo uyazi ukuba siya kuhlala sizenza iimpazamo, ulindele ntoni kuthi?
UThixo “uyakwazi ukuyilwa kwethu, ekhumbula ukuba siluthuli.”—INdumiso 103:14.
ABANTU ABANGAFEZEKANGA BANOKUMKHOLISA NJANI UTHIXO?
Eyona nto sifanele siyenze ukuze sikholise uThixo siyiva kwicebiso uDavide awalinika unyana wakhe uSolomon. “Wena, Solomon nyana wam, uze umazi uThixo kayihlo, umkhonze ngentliziyo epheleleyo.” (1 Kronike 28:9) Yintoni intliziyo epheleleyo? Yintliziyo ethanda uThixo nezimiseleyo ukwenza ukuthanda kwakhe. Asiyontliziyo engenazimpazamo, kodwa yekuthandayo ukuthobela uThixo nevumayo ukulungiswa. Kukuthanda uThixo nokuthobela okwabangela kuthiwe uYobhi ‘akanakusoleka,’ uLote ‘ulilungisa,’ noDavide wenze “kuphela oko kulungileyo” emehlweni kaThixo. Nangona benza iimpazamo, bakwazi ukumkholisa uThixo.
Ukuba simthanda ngentliziyo yethu yonke uThixo, siza kufuna ukumthobela
Ukuba siye saneengcinga ezimbi, sathetha into esizisolayo ngayo okanye senza into embi, ifanele isithuthuzele le mizekelo sisandul’ ukuthetha ngayo. UThixo uyazi ukuba asifezekanga. Kodwa ke ulindele ukuba simthande size sizimisele ukumthobela. Ukuba simthanda ngentliziyo yethu yonke uThixo, sinokuqiniseka ukuba nathi sinako ukumkholisa.


text:
Le blog yakhelwe ukuphuhlisa ulwimi lwesiXhosa, nokukhuthaza izithethe namasiko anenkqayi akwantu. Njengoko uninzi lwentsha yomXhosa yanamhlanje lungasasebenzisi iilwimi zalo phantse kuzo zonke inkalo zempilo zethu, kuyimfuneko ukuba kubekho ndlela zimbi zokugcina okanye ukukhumbuza isintu ngokubanzi ngeelwimi, amasiko nezithethe zomntu ontsundu - umXhosa ke kweli inqanaba. Izimvo zakho, ulwazi okanye imiba onkqwenela ukuba iphicothwe yamkelekile, thumela ku - embomaxhosa@live.com
Thursday, April 5, 2012
Isilo samaMpondomise
UDosini ngumkhuluwa kaMqabashi kwindlu enkulu, uJola noNgwanya baphuma kwindlu encinci. Kutheni uDosini noMqabashi xa benqula ebiza uJola noNgwanya bendlu encinci
IMPENDULO
UJola kunye nonyana wakhe uNgwanya banqulwa phantse ngawo onke amaMpondomise ngenxa yokuhlonitshwa. Oku kwenziwa yimbali awayenzayo uJola:
Mhla wazalwa uJola kwabonwa inyoka emva kwalendlu wayezelelwe kuyo. Emva kwethuba lo nyoka yaphinda yabonwa izisongele apha efukwini. Yanganzingwa ke lo nto kwaphela kusithiwa lo nyoka liwele lakhe. Igama lalo nyoka kuthiwa yiNkwakhwa (elinye igama layo nguMtshantshakazi).
Yaqalela lo mini ke le nyoka ukuhlonitshwa ngamaMpondomise. Le nyoka ke yaphinda yabonwa ifile ecaleni kwesidumbu sikaJola emva kokuba ebulewe emfazweni. Isiko lamaMpondomise lokungcwabela iinkosi ezizibeni laqalwa nguJola.
Amangcwaba eenkosi zamaMpondomise ukuquka nelikaJola noNgwanya alele kulemilambo: Mzimvubu, Thina (apho kulele khona uJola noNgwanya), Tsitsa noMthatha.
Namhlanje amaMpondomise asazenza izingxengxezo emlanjeni. Aqhuba iinkomo azise khona ize ke leyo ithe yafika yabeka isimba lobulongwe ixhelwe. Umlenze wasekunene kusikwa kuwo ingubo okanye intsonyama emva koko uphoswe emlanjeni, kunye nembewu yombona, icuba, izikhwebu zombona, amazimba, imbewu yemfe, umxoxozi neyethanga.
UJola yiyona nkosi yathi yaduma kangangokuba amaMpondomise alikhankanya rhoqo igama layo xa enqula.
9 comments:
- AnonymousNovember 12, 2013 at 3:16 PM
Please help me with the background of 'mirha, umzondi'ReplyDelete
- AnonymousMarch 25, 2014 at 2:39 AM
Mholweni kuqala. Ndincedeni mgembali yamaKhuma ooMbhathane ndiyacela ndikwabulela.ReplyDelete
- AnonymousOctober 25, 2014 at 5:03 AM
Bhotani maXhosa inkcazelo yenu Ngo DOSINI noJOLA ndiyayiva ntonje ndinombuzo intobana nje ngoba ezam izithakazelo zithi DOSINI HELU MHLEHLO MATHANDA GOTYOZELA MFAZI OBELE LIDE ONCELISA PHETSHEYA KOMLANJANA UMSINTSANA.ingabi indibekaphi nah le nkcazelo engendla enize nayoReplyDelete
- AnonymousNovember 14, 2014 at 4:58 AM
u-Dosini uphuma kwindlu enkulu yenkosi uNgxina. Inkosi uNgxaai yile nkosi yamaMpondomise iyayinekomkhulu elalise Mvenyane eMatatiele, eyathi ngenye imini yaphuphupha, isilo esibunturha kwimiqolomba yase Mount Ayliff, yaze yathumela amadoda, aye afumana intombazane yomthwa - uMangxangashe,kuloondawo yayiphutshwe yinkosi.ReplyDelete
Lontombazane yomthwa yakhulela apho kwikomkhulu lamaMpondomise, ekwabonakala ngayo sele ikhulelwe ngenye imini, xa ibuzwa ukuba isisu sesikabani, yakhomba inkosi uNgxina.
Kwaye kwanyanzeleka okokuba inkosi ilobole ku-Bathwa ngenkabi ezisibhozo ezimnyama, yaze yamakhela uMangxangashe ezantsi kobuhlanti.
Inkosikazi yokuqala yekumkani, uMangutyana,yayingafumani bantwana bangamakhwenkwe,ekwabonakala nayo sele ikhulelwe yazala uDosini. Le yomthwa yazala uCira, ababantwana baba ngamafumanana-nkundleni.
Eligama lithi Dosini ligama elavela bumini, elona gamalakhe kwakungu Ndosina, kuba kaloku nayo inkosikazi enkulu ide yayifumana inkwenkwe, eyayisithi xa imdlalisa ithi,"Nam ndosina ndixelise abanye abafazi.
Eli lika Cira igama nalo lavela kwisiteketiso sika Mangxangashe - Umthwakazi owayesiti ncinci...rharha xa eteketisa umntwana.
Ubukumkani ke baye bohluthwa ku Dosini, naye wahlanjwa kwikomkhulu, wahamba wayokwakha ngakulonina, kuTsolo, ngenxa yomkhuba awayewenza owabangela ukumka kwezizwe ezininzi emaMpondomiseni ngenxa yokudliwa kweenkomo zazo ngu Dosini.
Ubukumkani ke bawela kwindlu encinci, ku Cira. bahamba kanjalo ngenzala ka Cira.
uCira ke wazala uSabe, yena uSabe wazala uMte, uMte wazala uQengeba kwindlu enkulu, wazala uNgxabane kwindlu encinci.
uQengeba wazala uMajola, uMajola wazala uNgwanya.
Mna ndisacela ukuva ngobukhosi bakwaMtakati/Malimba phantsi kukaJola ukuba buphi na? Ngoba ndiyeva kuthiwa banobukhosibabo ngaphandle kobu bukaMejiReplyDelete
Mna ndingu Jola mphankomo qengaba ntole lomthwakhazi kwa Gophe ifani ndiphaye eqagqala phesheya kumnga nenxuReplyDelete
kuthiwa siqula kumlambo itina indcela ingcacisoReplyDelete
- AnonymousNovember 13, 2017 at 2:04 PM
cela kubuza uba u mhaga no sabe bazalwa ngubani njengoba kuthiwa nga mawele apha kumpondomise?ReplyDelete
- AnonymousNovember 13, 2017 at 2:07 PM
cela kubuza uba u mhaga no sabe bazalwa ngubani njengoba kuthiwa nga mawele apha kumpondomise?ReplyDelete


text:
Chapter 50
1 Ilizwi awalithethayo uYehova ngokusingisele kwiBhabheli, ngokusingisele kwilizwe lamaKaledi, ngoYeremiya umprofeti, lalisithi:
2 Xelani ezintlangeni, nivakalise, niphakamise ibhanile. Vakalisani, musani ukufihla; yithini, Ithinjiwe iBhabheli, uhlazekile uBhele, uqhiphuke umbilini uMerodaki, zihlazekile izithixo zabo, ziqhiphuke umbilini izigodo zabo.
3 Ngokuba kunyuke kweza kubo uhlanga lwasentla, oluya kwenza ilizwe labo kube senkangala, lingabi nammi, kuthabathele emntwini kuse ezinkomeni, kubalekwe kumkiwe.
4 Ngaloo mihla nangelo xesha, utsho uYehova, baya kuza oonyana bakaSirayeli kunye noonyana bakaYuda, behamba belila, baye bamquqele uYehova uThixo wabo.
5 Baya kubuza iZiyon, babheke khona, besithi, Yizani, nithelele kuYehova ngomnqophiso ongunaphakade ongayi kulityalwa.
6 Abantu bam baba ngumhlambi weegusha ezilahlekileyo; abalusi babo babandwendwisela ezintabeni eziphambanisayo, behamba besuka entabeni, baye endulini, bayilibale indawo yabo yokubutha kwabo.
7 Bonke ababafumanayo babadla; ababandezeli babo bathi, Asinatyala, ngethuba lokuba bonile kuYehova, ikriwa lobulungisa, ithemba loyise, uYehova.
8 Balekani, niphume phakathi kweBhabheli; mabaphume ezweni lamaKaledi, babe njengeenkunzi zeebhokhwe ezikhokela umhlambi.
9 Ngokuba, yabonani, ndixhoxha, ndinyuse, ndise eBhabheli isikhungu seentlanga ezinkulu, ziphuma ezweni lasentla, ziyakhele uluhlu. Iya kuthinjwa apho, iintolo zaso zibe njengezegorha eliligcisa, elingabuyi lilambatha.
10 Loba lixhoba elamaKaledi; bonke abalithimbayo baya kuhlutha; utsho uYehova.
11 Nakuba nivuya njalo, nakuba nidlamkile, baphangi belifa lam, nakuba nidloba njengethokazi elibhulayo, nilila njengeembalasane zamahashe:
12 uya kudana kakhulu unyoko; uya kuba neentloni onizalayo. Yabonani, olokugqibela ezintlangeni luya kuba yintlango, umqwebedu, inkqantosi.
13 Ngenxa yoburhalarhume bukaYehova ayisayi kumiwa; kuya kuba senkangala kuyo yonke iphela. Bonke abadlulayo eBhabheli baya kumangaliswa, benze umsondlo ngenxa yokubethwa kwayo konke.
14 Yakheleni uluhlu iBhabheli ngeenxa zonke, nonke batyedi besaphetha; tolani kuyo, ningashiyi lutolo; ngokuba yonile kuYehova.
15 Dumani ngayo ngeenxa zonke; izinikele; ziwile iingqoqo zayo, zidilikile iindonga zayo; ngokuba yimpindezelo kaYehova. Phindezelani kuyo; njengokwenza kwayo, yenzani kuyo.
16 Nqumlani umhlwayeli eBhabheli, nophethe irhengqa ngexesha lokuvuna. Ngenxa yekrele elidlavulayo elowo ubheka ebantwini bakowabo, elowo usabela ezweni lakowabo.
17 Uyigusha elusali uSirayeli; ubhejethwe ziingonyama. Ngukumkani waseAsiriya owaqala wamdla; ngoku, owokugqibela umqobi wamathambo akhe nguNebhukadenetsare ukumkani waseBhabheli.
18 Ngako oko, utsho uYehova wemikhosi, uThixo kaSirayeli, ukuthi, Yabonani, ndiyamvelela ukumkani waseBhabheli nelizwe lakhe, njengoko ndamvelelayo ukumkani waseAsiriya.
19 Ndiya kumbuyisela uSirayeli ekriweni lakhe, adle eKarmele naseBhashan, uhluthe umphefumlo wakhe ezintabeni zakwaEfrayim nezaseGiliyadi.
20 Ngaloo mihla nangelo xesha, utsho uYehova, buya kufunwa ubugwenxa bukaSirayeli, bungabikho; nezono zikaYuda zingafumaneki; ngokuba ndiya kubaxolela endibasalisileyo.
21 Ilizwe lakwaNkani-ziphindwe-kabini, nyuka uye kulo kanye, kubemi belakwaKohlwaywa; bharhisa usingele phantsi emva kwabo, utsho uYehova; wenze ngako konke endakuwisela umthetho ngako.
22 Isithonga semfazwe siselizweni, nokwaphuka okukhulu.
23 Hayi, ukuxakaxwa, ukwaphulwa kwesando sehlabathi lonke! Hayi, ukwenziwa kweBhabheli ummangaliso phakathi kweentlanga!
24 Ndikuthiyele, wabanjiswa nokubanjiswa, Bhabheli, ungazi ke wena; ufunyenwe, wathinjwa nokuthinjwa, ngokuba ulwe noYehova.
25 UYehova uyivulile indlu yezixhobo zakhe, wazikhupha iimpahla zokubhavuma kwakhe; ngokuba inomsebenzi iNkosi, uYehova wemikhosi, ezweni lamaKaledi.
26 Yizani kulo, nivale ngeenxa zonke; vulani amaqonga alo; lifumbeni ngokwezidimbilili, nilisingele phantsi, kungasali nento kulo.
27 Hlabani zonke iinkunzi zalo ezintsha zeenkomo; mazithotyelwe ekuxhelweni, Yeha ke bona! Ngokuba iyeza imini yabo, ixesha lokuvelelwa kwabo.
28 Phulaphulani! Nabo abasabayo, abasindayo ezweni laseBhabheli, ukuba baxele eZiyon impindezelo kaYehova uThixo wethu, impindezelo yetempile yakhe.
29 Bahlabeleni umkhosi abatoli, beze eBhabheli, bonke abatyedi besaphetha; yingqingeni ngeenxa zonke. Makungabikho usindayo; yivuzeni ngokomsebenzi wayo; ngako konke eyakwenzayo, yenzani ngako kuyo; ngokuba ikhukhumele kuYehova, koyiNgcwele kaSirayeli.
30 Ngako oko aya kuwa ezitratweni zayo amadodana ayo, athi shwaka ngaloo mini onke amadoda ayo okulwa; utsho uYehova.
31 Yabona, ndikuchasile, wena ukhukhumeleyo, itsho iNkosi uYehova wemikhosi; ngokuba ifikile imini yakho, ixesha lokukuvelela kwam.
32 Wokhubeka okhukhumeleyo, awe, kungabikho umvusayo; ndiphembe umlilo emizini yakhe, utshe ngeenxa zonke kuye.
33 Utsho uYehova wemikhosi ukuthi, Babecudiswa oonyana bakaSirayeli noonyana bakaYuda kunye; bonke ababathimbayo bayagcinisa ukubabamba, abavumi ukubandulula.
34 UMkhululi wabo obamiselayo womelele, ugama lakhe linguYehova wemikhosi; uya kubambana abambane nobambana nabo, ukuze aliphumze ihlabathi, agungqise abemi baseBhabheli.
35 Ikrele maliwafikele amaKaledi, nabemi baseBhabheli, nabathetheli bayo, nezilumko zayo; utsho uYehova.
36 Ikrele malibafikele abaphololozi bento engeyiyo, babe zizimathane; ikrele maliwafikele amagorha, aqhiphuke umbilini.
37 Ikrele maliwafikele amahashe ayo, neenqwelo zayo zokulwa, nomxukuxela wonke ophakathi kwayo, babe ngabafazi; ikrele malibufikele ubuncwane bayo, ukuba buphangwe.
38 Ukubalela makuwafikele amanzi ayo, ukuba atshe. Ngokuba lilizwe lemifanekiso eqingqiweyo; bazigezise ngezinto ezothusayo.
39 Ngako oko kuya kuhlala khona amarhamncwa omqwebedu neempungutye, kuhlale iinciniba khona, lingabi samiwa naphakade, lingabi sahlalwa izizukulwana ngezizukulwana.
40 Njengoko wayibhukuqayo uThixo iSodom neGomora, nemimelwane yayo, utsho uYehova, akuyi kuhlala bani khona, akuyi kuphambukela nyana womntu khona.
41 Yabonani, kuza abantu, bevela entla, uhlanga ke olukhulu; nookumkani abaninzi bayaxhoxhwa, bevela eziphelweni zehlabathi.
42 Baphethe isaphetha nenkcula, bazizijorha, abanamfesane; ilizwi labo liguguma njengolwandle, bakhwele emahasheni, bekuxhobele njengendoda yokulwa, ntombi iyiBhabheli.
43 Uve iindaba zabo ukumkani waseBhabheli, zasuka zawa izandla zakhe; imbandezelo imbambile, uyazibhijabhija njengozalayo.
44 Yabonani, utshaba luya kunyuka njengengonyama, luphume ekweneni kweYordan, luye ekhayeni eliyingxondorha; ngokuba ndiya kumgxotha ngephanyazo kulo, osukuba enyulwe, ndimenzele umveleli walo; ngokuba ngubani na onjengam? ngubani na oya kundimema? ngubani na loo malusi uya kuma phambi kwam?
45 Ngako oko, liveni icebo likaYehova, alicebileyo ngeBhabheli, neengcinga zakhe, azicingileyo ngelizwe lamaKaledi; esithi, Inene, baya kuzikrwiqiliza ezincinane zomhlambi; inene, liya kumangaliswa zizo ikriwa lazo.
46 Ngenxa yelizwi elithi, Ibanjiwe iBhabheli, liyanyikima ihlabathi; kuvakala isikhalo ezintlangeni.


text:
Khawucinge nje imeko oguqule ngayo iphupha lakho ngeyona nto kwaye wavula iwebhusayithi yakho. Ngoku, lixesha lokuphucula ubukho bakho kwi-intanethi kwaye ukhangela abathengi bakho abanakho kwi-domain yakho entsha. Ngokuqinisekileyo, ukukhuthazwa kwewebhusayithi yakho akunakwenziwa kwimihla njengoko kuthatha ixesha lokuba abasebenzisi bokukhangela benze inkcazo yakho. Nangona kunjalo, unokuba nefuthe kule nkqubo usebenzisa i-injini yokucwangcisa injini. Njengoko i-SEO yinkqubo echitha ixesha, awuyi kufumana iziphumo ezikhawulezileyo. Nangona kunjalo, ukuphuculwa kokuqala kokwenza ngcono emva kokuba umthombo wakho we-intanethi ungabangela impembelelo ebalulekileyo kwi-intanethi yezolimo. Ngokomzekelo, ukukhethwa kwegama elichanekileyo kunempembelelo enkulu kwixesha lakho elizayo kwi-intanethi njengoko abathengi bakho banokufumana indawo yakho ngala magama okukhangela. Udinga ukwakha umkhankaso wokwenza kakuhle ngexesha elilodwa ukugcina ixesha elizayo kwaye unciphise isidingo sokulungisa nayiphina impazamo yewebhusayithi.
Kulesi sikhokelo, uya kuba neengcebiso malunga nabanikazi bezabelo abaye baqalisa imithombo yabo yewebhu. Iingcebiso ezilandelayo ziyakunceda ukuba uyilaphule isicwangciso esihle sokucwangcisa injini yocingo naluphi na ukuvula iwebhusayithi entsha ukuqinisekisa ukuba yenzelwe ukususela ekuqaleni ukutsala umgangatho wezithuthi ezivela kwiinjine zokukhangela.
Ndingayifumana njani i-SEO yam iwebhusayithi?
Kufuneka ukhethe iwebhusayithi yakho ngamagama akwii-intanethi ukuphucula izithuba zayo. Iphepha ngalinye lesayithi lakho kufuneka lijolise kwisethi yayo yamagama angundoqo akwizinga eliphezulu lokunceda ibhendi yokukhangela iqulethe umxholo wakho. Kufuneka udibanise isakhiwo sakho sewebhusayithi kwiindidi ezahlukeneyo. Uhlobo ngalunye lufanele lujoliswe kwigama elide lokukhangela ukuphakamisa ithuba lakho lokufikelela kwi-Google TOP ngemibuzo eyahlukeneyo. Ukulungiswa kwewebhusayithi kunenzuzo eninzi. Okokuqala kukho konke, kudala umxholo ocacileyo kunye nekota yophando kwikhasi lewebhu lewebhu, kunokuba ube nephepha eliphambili elijolise kumagama amanqaku amaninzi. Olu hlobo lokujolisa lunikeza ubuninzi bewebhu kwiwebhu.
- Umxholo olungiselelwe umsebenzisi
Okwangoku, umxholo ochaphazelekayo kunye nomgangatho usebenza njengento ebalulekileyo yeGoogle. Isizukulwana esilungisiweyo sesiseko siyinxalenye yokucwangciswa kwesayithi. Kuthetha ukuba abanikazi bewebhusayithi banokulawula ngokupheleleyo le nxalenye ye-SEO. Ngoko ke, ngaphambi kokuqala nayiphi na imizamo ye-SEO, qiniseka ukuba umxholo wakho uhlelwe kakuhle kwaye uhambelana noshishino lwakho kunye nokubandakanya. Ngaphezu koko, kufuneka ufake ii-keywords ezifanelekileyo kumxholo wakho ukwenza ukuba kubonakale ukukhangela ibhola. Ndikucebisa ukuba ufake iincwadi eziphambili zeemodumo kunye neendlela zokufumana izithuthi kwiibhloko kunye nasekuqaleni komhlathi. Ngaphezu koko, ungayisebenzisa kwiingcaciso kunye ne-ALTs.
Ngokwe-uphando lwangoku, i-Google iphakame ukuba loo maphepha anamazwi angaphezu kwama-2 000 ulwazi. Yingakho ndicebisa ukubhala amaphepha ama-2-3 amanqaku amaninzi ngokucwangcisa ngokuqinileyo, ngokomzekelo, izikhokelo zenyathelo-nge-nyathelo, izifundo okanye iingcebiso. Uphando luyabonisa, ukuba umxholo omude kunye ophakathi nendawo unako ukufumana unxibelelwano kunemibhalo emfutshane. Ekugqibeleni, kuya kukunceda ukwakha inani elikhulu leekhonkco ezingenayo kwiphepha ngalinye.


text:
Chapter 40
1 Wathetha uYehova kuMoses wathi, Ngenyanga yokuqala, ngolokuqala usuku enyangeni leyo,
2 uze uwumise umnquba wentente yokuhlangana; ubeke khona ityeya yesingqino,
3 uyisithelise ityeya ngomkhusane;
4 ungenise itafile, uzicwangcise izinto zayo ezicwangciswayo; ungenise isiphatho sezibane, uzimise izibane zaso;
5 usimise isibingelelo segolide sokuqhumisela phambi kwetyeya yesingqino, usixhome isisitheliso somnyango emnqubeni;
6 usimise isibingelelo sedini elinyukayo phambi komnyango womnquba wentente yokuhlangana;
7 ulumise uhehema lwesitya sokuhlambela phakathi kwentente yokuhlangana nesibingelelo, ugalele amanzi kulo.
8 Uze uyimise intendelezo ijikeleze, usixhome isisitheliso sesango lentendelezo.
9 Uze uthabathe ioli yokuthambisa, uthambise umnquba neento zonke ezikuwo, uwungcwalise nempahla yawo yonke, ube yingcwele;
10 uthambise isibingelelo sedini elinyukayo, nempahla yaso yonke, usingcwalise isibingelelo, sibe sisibingelelo esiyingcwele kangcwele;
11 uthambise uhehema lwesitya sokuhlambela, noseko lwalo, ulungcwalise.
12 Uze usondeze uAron noonyana bakhe emnyango wentente yokuhlangana, ubahlambe ngamanzi;
13 umnxibe uAron izambatho ezingcwele, umthambise, umngcwalise, ukuze abe ngumbingeleli kum.
14 Wosondeza oonyana bakhe, ubanxibe iingubo zangaphantsi;
15 ubathambise njengoko wamthambisayo uyise, ukuze babe ngababingeleli kum; kuthi ukuthanjiswa kwabo kube kokobubingeleli obungunaphakade kubo, kwizizukulwana zabo.
16 Wenza ke uMoses; njengako konke uYehova abemwisele umthetho ngako, wenjenjalo.
17 Kwathi, ngenyanga yokuqala ngomnyaka wesibini, ngolokuqala enyangeni leyo, wamiswa umnquba.
18 Wawumisa ke uMoses umnquba, wazibeka iziseko zawo, wazimisa iiplanga zawo, wayifaka imivalo yawo, wazimisa iintsika zawo.
19 Wayaneka intente phezu komnquba, wabeka isigubungelo sentente phezu kwayo phezulu, njengoko uYehova wamwisela umthetho uMoses.
20 Wasithabatha isingqino, wasibeka etyeyeni, wazifaka izibonda etyeyeni, wasibeka isihlalo sokucamagusha phezu kwetyeya phezulu.
21 Wayingenisa ityeya emnqubeni, wawuxhoma umkhusane osithelisayo, wayisithelisa ityeya yesingqino, njengoko uYehova wamwisela umthetho uMoses.
22 Wayibeka itafile ententeni yokuhlangana, ngecala lomnquba elingasentla, nganeno komkhusane;
23 wacwangcisa phezu kwayo ukucwangciswa kwezonka phambi koYehova, njengoko uYehova wamwiselayo umthetho uMoses.
24 Wasimisa isiphatho sezibane ententeni yokuhlangana, sakhangelana netafile ngecala lomnquba elingasezantsi;
25 wazimisa izibane phambi koYehova, njengoko uYehova wamwiselayo umthetho uMoses.
26 Wasibeka isibingelelo segolide ententeni yokuhlangana, phambi komkhusane.
27 Waqhumisela phezu kwaso ngesiqhumiso esimnandi, njengoko uYehova wamwiselayo umthetho uMoses.
28 Wasixhoma isisitheliso somnyango emnqubeni.
29 Wasibeka isibingelelo sedini elinyukayo emnyango womnquba wentente yokuhlangana; wanyusa kuso idini elinyukayo, nomnikelo wokudla, njengoko uYehova wamwiselayo umthetho uMoses.
30 Walubeka uhehema lwesitya sokuhlambela phakathi kwentente yokuhlangana nesibingelelo eso, wagalela amanzi okuhlamba kulo.
31 Bazihlamba ooMoses noAron noonyana bakhe izandla zabo neenyawo zabo khona.
32 Ekungeneni kwabo ententeni yokuhlangana, nasekusondeleni kwabo esibingelelweni, bahlamba, njengoko uYehova wamwiselayo umthetho uMoses.
33 Wayimisa intendelezo ejikeleza umnquba lo nesibingelelo esi, wasixhoma isisitheliso sesango lentendelezo. Wawugqiba ke uMoses umsebenzi.
34 Ilifu layigubungela intente yokuhlangana, ubuqaqawuli bukaYehova bawuzalisa umnquba.
35 UMoses akaba nakungena ententeni yokuhlangana, ngokuba ilifu lahlala phezu kwayo, ubuqaqawuli bukaYehova bawuzalisa umnquba.
36 Belisithi lakunyuswa lisuswe ilifu emnqubeni, banduluke oonyana bakaSirayeli, benjenjalo ekundulukeni kwabo konke.
37 Ke xa ilifu belingekanyuswa, bebenganduluki kude kube yimini yokunyuswa kwalo;
38 kuba ilifu likaYehova beliba phezu komnquba emini, umlilo ube phezu kwawo ebusuku, phambi kwendlu yonke kaSirayeli, ekundulukeni kwabo konke.


text:
Uyilo lwewebhu luyinxalenye ebaluleke kakhulu kubume bakho kwi-intanethi njengoko yinto yokuqala yokubona abathengi bakho xa belandela isizinda sakho. I-website yoyilo isebenza njengekhadi leshishini lakho shishini. Khawucinge ukuba unika amaqabane akho shishini kunye nabathengi kwikhadi lebhiziniselwano elibizileyo kwaye elibi elingenayo nayiphi na inkcazelo esemgangathweni.
Baza kukubona njani?
baninzi banokuthintela ukubambisana nawe. Imeko efanayo ingenzeka kwi-intanethi ye-intanethi apho iindwendwe zakho zewebhu zenza isigqibo esekelwe kwimbonakalo yendawo yakho kunye nomxholo owanikezela wona. Ukuba ungathanda ukwenza isakhiwo sakho sesayithi njengesiqalo esiphezulu esinamandla, umbuzo othi "njani ukwandisa isayithi ye-SEO".
Inyaniso iya kuthiwa, le ngxaki ayikwazi ukuphendulwa ngabani ngaphandle kweendwendwe zakho, kwaye zenze ngeendlela ezahlukeneyo. Ukuqonda ukuba ngabafuna ntoni abathengi, kufuneka ube nekhompyutha efanelekileyo. Esi sixhobo sifanele sikunikeze kunye nedatha yobungakanani kunye nobungakanani malunga nesipiliyoni sakho sokufumana isayithi. Ngoko, ukuphucula i-website yakho yokwakha nokwenza kube lula ngomsebenzisi, kubalulekile ukuqonda ukuba kutheni abasebenzisi beza kwindawo yakho kuqala.
Kulo nqaku, uya kufumana iindlela zobuchule bokucwangcisa ukusetyenziswa kunye neendlela zokujonga ukuphendula kwamakhasimende akho ekubuyiseni kwakhona.
Amasu afanelekileyo okwenziwa kwewebhusayithi yakho
Kukho umlinganiselo ongapheliyo wobuchule ofuna ukuwuqwalasela xa uhlakulela umthombo wakho wewebhu. Nangona kunjalo, sinokuhlukanisa izinto ezintathu ezibalulekileyo ezifunekayo zibe yinxalenye yendawo nganye:
- Ukunxibelelana kwamandla
- Ukuxhaswa kwabathengi
- Ukuthumela imiyalezo emfutshane
Zonke ezi zixhobo ze-SEO zinokuphucula kakhulu umsebenzisi wakho-ubumnandi kunye nokukunceda ukuba uhlangabezane neenjongo zezoshishino zakho. Kule nqanaba, uya kufumana izinto ezibalulekileyo zokukwandisa ukucwangciswa kwendawo yakho ukuze ukhange abathengi abangakumbi kunye nemali engenayo.
Kumelwe ukuba ngokucacileyo ulungise isakhiwo sakho kwisayithi ukuze wenze lula ukuhamba. Ngexa uphucula uyilo lwakho, soloko ujonga izivakashi zakho. Njengabasebenzisi, amava kubaluleke kakhulu kwi-Google factor factor. Abathengi banokuthi bakwazi ukuhamba ngokukhawuleza kumaphepha ewebhusayithi ukuze bafumane ulwazi oluyidingayo. Kuya kuthintela iindwendwe zakho ukuba zingaphelelwa umonde kwaye zinciphise izinga le-website. Ukongezelela, umgangatho onobulunga kunye nobungakanani bomsebenzisi kufuneka ube nokwakha ngokuqinisekileyo ukuqinisekisa ukuba umxholo ufikeleleka lula ngabavakashi.
Namhla, ukulungiswa kwegridi kuyathandwa phakathi kwe-webmasters njengoko zihamba ngokuguquguqukayo. Iinkqubo ezithile zegridi ziquka iskimu esabelayo, inkqubo ye-960 yeGridi, i-Bootstrap 3 kunye nezinye izixhobo ezisemgangathweni. Ezi nkqubo zinceda abaqulunqi bewebhu ukuba bakhe iziklomelo zesayithi ezihlelwe kakuhle kwaye zilula.
Njengoko iGoogle ixabisa iiwebhusayithi eziphendulayo eziphathekayo kwaye zithatha njengento yokubeka indawo, kufuneka ube ne-website yoyilo ephendulayo kuwo onke amadivayisi eselula. Yonke into ebalulekileyo yewebhusayithi ifanele ibe ilungelelwe ngokufanelekileyo ukuba ivumelane nemingcele yezikrini zeselula. Ngaphezu koko, kufuneka ushiye isikhala phakathi kwamaqhosha nemisebenzi kwizintlu ukwenzela ukuba iindwendwe zakho zikwazi ukuhamba ngokulula indawo yakho kwii-smartphones zazo.Ndikwacebisa ukuba ugweme nayiphi na eyomeleleyo yokwakhiwa kwakhiwo kunye ne-pop-ups kwisakhiwo sokuphendula njengoko abanako ukubonakaliswa ngokupheleleyo kwiifowuni.
Ukwenza ukuba uyilo lakho lewebhu lithandeke kwaye lisebenzise umsebenzisi, kufuneka usebenzise amaxwebhu afanelekileyo. Qinisekisa ukuba amafonti akho asemvelo kwaye afanelekele nayiphi na isikrini. Ngaphandle koko, umxholo wakho ungabonakala uncinci kwaye ungafundwanga. Ngokomzekelo, iicalic kwiimvakalisi ezide ziyinkimbinkimbi inkqubo yokufunda njengoko iileta zidibanisana. Ngaphezu koko, ndicebisa ukuba ndiphephe inani leenhlamvu ezinkulu njengoko kubonakala kungenangqondo kubafundi.
Ukubhekisela kubasebenzisi kwizinto ezibalulekileyo kwisayithi lakho, sebenzisa izikhala ezimhlophe. Ivumela abasebenzisi ukuba baphule kuzo zonke izinto ezibonakalayo kunye nekrini kwimixholo yakho ngokufanelekileyo. Ngokuphumeza izikhala ezimhlophe, uya kuphucula umboniso wakho wephepha. Ngaphezu koko, yindlela efanelekileyo yokwenza umxholo wakho ubonakale kwizikrini ezahlukeneyo zesayizi.
Cinga ngeskimu sakho sombala. Njengoko imibala inokuchaphazela iimvakalelo zakho zomthengi kunye nemizwelo, kufuneka usebenzise imibala edibeneyo kwaye ugweme izinto ezininzi ezikhanyayo. Yenza abaxhasi bakho bazive benomdla ngokuziphumeza kwiimpawu zemibala yamehlo. Ngaphezu koko, ungasebenzisi imibala emininzi njengoko kunokuphazamisa umthengi ekuthengeni.
Ukuphuculwa kweenjini zokusesha yinkalo ebaluleke kakhulu ekuphuculeni ukuqhubela phambili kwi-intanethi njengoko yenza i-traffic ejoliswe kwiwebhusayithi.
I-SEO inceda ukucacisa ukuba yeyiphi impazamo efunekayo kuboniswe ngabathengi abathile. Ukuphucula ukubonakaliswa kwempawu kunye nokuphakamisa ukuguqulwa kwewebhusayithi, kufuneka uqalise i-SEO. Iquka ukusetyenziswa kwamagama asemqoka, izihloko, iintloko, imifanekiso, i-infographics, ukukhupha iividiyo, ukuxhumela iividiyo, zangaphakathi kunye zangaphandle, ukucaciswa kwemeta kunye nomxholo. Umxholo uyinkosi, kwaye kuyona ndlela enokukhetha ngayo indlela onokwenza ngayo iwebhusayithi yakho ye-SEO.
Ukwenza umxholo wakho ubonakale kumabini ophando kunye nabathengi bakho abanakho, qiniseka ukuba ubandakanyeke kakhulu kwiimfuno zoshishino lwakho zophando kuyo. Abasebenzisi bangathanda ukufumana ulwazi olufunekayo ekugqibeleni kokuqala, yingakho kufuneka uyenze umxholo ochaphazelekayo kwiphepha lakho lula ukufumana. Ikhasi lakho lewebhu kufuneka libe lula ukuyiphenya. Ngoko, kufuneka uphephe ukugxila kwegama elingundoqo kunye neetekisi ezide. Qinisekisa ukuba umxholo wakho uhlelwe kakuhle kwaye ubandakanye izintlu zeenombolo kunye neenombolo, imihlathi encinci, izihloko kunye nemixholo engezantsi.
Ngaphezu koko, kubalulekile ukugxila kwinjongo ephambili yesayithi lakho. Kufuneka uvelise ulwalathiso oluphambili lwesayithi lakho kwikhaya lasekhaya ukuvumela ukuba abatyeleli bazi ukuba indawo yakho ibonakalisiwe. Udinga ukugxila kwikharityhulam yekhaya ukubamba ukunakekelwa kwabasebenzisi kwaye ubandakanyeke ekulandeleni amanye amaphepha ukuze ujonge ngesihloko.
Kucetyiswa ukuba kugcinwe iwebhusayithi elula kwaye ihambelana. Isakhiwo sewebhusayithi esilula senza ukuba iindwendwe zihambe ngephepha ngokulula kwaye emva koko ziphucule amava abo. Kwili hlabathi langoku, abasebenzisi abafuni ukuchitha ixesha befuna ulwazi olufunekayo. Bafuna ukukhawuleza kwaye kulula. Yingakho umxholo wakho umele ubekwe buchule ukuze ubonakale kuwo wonke umsebenzisi. Kufuneka uphephe naluphi na ulwazi olungadingekile kwaye unciphise inani leetekisi ukuya kuncinci.